Buhez ar Zent. pages pages pages 920, 921, 922. Encyclopédie Marikavel.\npages 920, 921, 922\nPardon ha pelerinaj Ilron-Varia-Guiaudet\nWar-dro ar bla ma 'n em ziskoueze en Lanvellek, d'he zervijer Bizien Yan, ar Werc'hez a gomze ive ouz Glôd Alan en Laruen. Treger ha Kerne o devoe war an dro an eurvat da welet Mamm Doue o tont da ziazezan he zrôn en kreiz o douarou.\nEn eur gêriaden eus parouz Laruen, Krec'hmorvan, eur c'hemener hanvet Glôd Alan, daouzek a vugale d'ezan, a oa ankeniet bras o vezan n'evoa ken begad da rei d'eze ; ne oa ken en ti nemet eur skudellad bleud. Petra oa ze da vagan kemend-all a dud hag holl digor mat o c'halon ? Alan a oa devot bras d'ar Werc'hez ; hag hen hag o kemer e wenneien divezan hag en hent 'trezek ar vilin, e chapeled en e zorn.\nArru e-tal ar gêriaden hanvet gwechall Koatkoustrennek, ha hirie ar Guiaudet, e klev eno, en kichen ar waz, eur vouez flour meurbed o c'hervel anezan :\n« Glôd Alan, eme ar vouez, et da Vothoa, (1) ha lavaret d'an ôtrou person e fell d'in e vefe savet aman eur chapel em enor hag en enor da zant Yan, diskibl muian-karet ma Mab Jezuz. Hag evit ma kredfet eo Mamm Doue a lavar kement-man d'ec'h, c'houi welo burzud hirie. Ar skudellad vleud a zo en ho ti a vago ho tud ha c'houi epad meur a zevez. »\nEvel ma 'n evoa lavaret ar Werc'hez e c'hoarvezas. Glôd Alan hag e dud o devoe leiz kof, epad eun nebeut deiou, gant o skudellad bleud. Leun a levenez, setu an tad da Vothoa da gomz ouz dom Gregor Raoult, ar person. Heman, avat, n'hen kredas ket ; kaer en devoe distrei eun eil gwech, ne gavas gantan nemet komzou treut ha gwapaüs ; an ôtrou person a gemere Alan 'vit eun hunvreer pe eur foll. Ar paour kez den a oa glac'haret ken a oa. Ar Wer-c'hez a gomzas outan eun dervet gwech : « Et c'hoaz, emezi, ha bezet dinec'h ; ar wech-man person Bothoa ho selaouo. »\nAr Werc'hez n'e ket gaouiad ; ya, dom Gregor a oa deut da gredi, rak digare a oa bet roet d'ezan : deut a oa dall.\nAr person a yeas en prosesion da Goatkoustrennek, renet gant Glôd Alan. O burzud ! Kerkent ha ma 'n evoe tôlet troad war douar Mari, e teuas d'ezan ar gweled. Skeuden ar Werc'hez a oa eno, neve gavet, rak el lec'h-man he devoa bet c'hoaz eur chapel. War ar skeuden-ze e paras, da gentan, sellou ar person ; dont a reas d'he briata en eur ouelan hag he dougas gant kalz a stad betek eur men a weler c'hoaz hirie war dachen ar Guiaudet.\nAr burzud-man a reas kalz a drouz dre ar vro hag a zigasas kristenien eleiz da Goatkoustrennek. Eun tam lochen a oe savet gant koad ha balan, evit repui ar skeuden vinniget, da c'hortoz gwelloc'h.\nAn ôtrou Daniel a Francheville, eskob Perigueux, hag a oa kalz eus e leve en Laruen, a deuas ive da Goatkoustrennek ; o vezan anavezet ar wirione, e roas douar hag arc'hant da zevel eur chapel.\nWar-ze, pep-hini a deuas da rei e damm, herve e zanve. Benn ar fin e oe dastumet hanoiou seiz mil den hag a ginuige leve evit sevel ha derc'hel chapel ar Werc'hez.\nSavet a oe ha hanvet eur beleg d'oferennan ha da govesât enni bemde. Burzudou a bep seurt, tud mut, tud dall, tud kamm pareet, a lakas ar gristenien da ziredek muioc'h-mui d'al lec'h santel. Ar pelerinaj a yee bep bla war greski, pa deuas an Dispac'h da laerez ar chapel ha d'he zerri. Eun den eus ar barouz, e hano Hamon an Neûn, a glaskas, zoken, dispenn al labour kaer savet dre fe Glôd Alan hag e genvroïz. Diskar a reas c'houec'h warn-ugent eus kroaziou ar barouz ha tôl Gwerc'hez ar Guiaudet diwar he zrôn. Kastizet a oe hepdale, dre zorn ar Chouanted : ar re-man hen lazas. Kerkent ha ma oe tremenet reuz an Dispac'h, ar chapel a oe digoret ha kempennet a-neve gant daou veleg eus ar barouz, an ôtrone Yan ha Fransez ar Pennek. Ar pelerinaj a deuas da vezan ken brudet ha biskoaz, darempredet kouls gant tud Treger ha Gwened evel gant Kerneviz.\nTamn ha tam, ti ar Werc'hez a oe kaeraet, pep-hini eus personed ar barouz o lakat endro d'ezan kement ha ma c'halle a boan hag a arc'hant : an ôtrone Daniel, ginidik eus Mousteru, Ar Rolland, Ar Men, hirie person Kallak, a brenas d'ezan tôlennou, ôteriou, gwer livet, a reas grean anezan diabarz ha diavêz. An ôtrou Rolland, «barz an Itron-Varia-Guiaudet», kaner flour hag helavar, a reas en he enor diou werz.\nAbaoue m'eo adsavet ar pardon, ar burzudou a lak adarre da dridal kalon ar Vretoned. Divezan hini a zo bet brudet eo pareans Augustina Fercoq, eus Bulat. Ar plac'hig trizek vla-man a oa klanv gant eun droug skoet en gwalen he c'hein. N'halle finval nemet gant flaiou. An ôtrou Quere, medisin en Kallak, an evoa diskleriet ne oa pare 'bet eviti. He mamm a gasas anezi da bardonan d'ar Guiaudet, ar 7 a viz mae 1905.\nGwalc'hi 'ra d'ezi he diouhar er feunteuniou, hag ac'hane ec'h eont d'ar chapel. Ar glanvourez eo red kazi he dougen. Goude bezan bet avielet, ec'h a da bedi stok da skeuden ar Werc'hez, hag eno, tra estlammus, e klev 'vel eur vouez o lavaret d'ezi : Savet ha kerzet.\nDigeinan ra gant mil boan ; bep ma reud he c'horf, e sant eur freskadurez dispar o 'n em silan 'n hec'h izili. Setu hi 'n he zav hag o kerzet dre ar chapel : « Plomman 'ra ! » eme ar vamm, a ya da heul he merc'h, 'vel 'n eun hunvre, ar flaiou dindan he brec'h.\nAdalek neuze, Augustina Fercocq n'he devoe ezom ebet aneze ken ; d'an Itron-Varia e oent kinniget.\nPardon bras ar Guiaudet a ve d'ar zul kentan a viz mae ; eun induljans plenier a zo bet staget outan, gant ar pab Pi X.\nAr pardon bihan a ve grêt ar zul kentan a viz eost. Da oueliou ar Werc'hez, e ve oferen-bred er Guiaudet, hag ive beb eil sul ar miz, nemet en Azvent hag er C'hoareiz.\nItron-Varia-Guiaudet, pedet evidomp (2)\n(1) Laruen a oa neuze dindan Bothoa, kouls ha Kanuel, Santez-Trifina ha Kerien.\n(2) (Diwar levr : Sanctuaire et pèlerinage de N.-D. du Guiaudetn gant an ôtrou Men, person Kallak.


Embannet e oa bet dec’h gant ar gouarnamant e c’hello digeriñ al liseoù en-dro a-benn ar sizhun a zeu. Muioc’h a amzer a vo ezhomm da brientiñ an degemer el lise Diwan. Dont a ra al liseidi deus pemp departamant Breizh, setu ma rank digeriñ ar c'houskva ivez.\nPublié le 29/05/2020 à 19h04 • Mis à jour le 12/06/2020 à 13h23\n330 lisead a vez degemeret e lise Diwan Karaez, met n'ez eus ket ouzhpenn 110 kambr er c'houskva. Un drederenn deus al liseidi a c'hello distreiñ e fin kreiz miz Even. • © France 3 Bretagne\n"Amañ n’ez eus ket ouzhpenn 110 kambr, setu ne vo ket tu degemer ouzhpenn 110 lisead, n’ez eus ket plas evit tout an dud", eme Jil Quillevere, penn-kasour lise Diwan Karaez. Da lavaret eo ne c’hello dont nemet un drederenn deus an 330 krennard skoliatet el lise.\nHep kouskva, lise ebet\nUr protokol yec'hed a zo bet embannet gant ar gouarnamant evit digoradur ar skolajoù hag al liseoù. Evit ar pezh a sell ouzh ar c'houskvaoù e c'heller lenn "n’ez eus nemet ar re dibosupl dezho distreiñ d’ar gêr bemnoz a c’hell bezañ degemeret enno". Pezh 'zo, el lise Diwan, e talv an dra-se evit holl liseidi.\nAmañ emaint o tont deus kement korn a zo e Breizh : Naoned, Roazhon, Sant-Brieg, an Oriant, Kemper, Brest… Setu n’ez eus ket moaien dezho dont diouzh ar mintin ha mont kuit en-dro diouzh an noz, a zispleg deomp penn-kasour Lise Diwan Karaez.\nAr skolajoù Diwan o deus kalz a ziabarzhidi ivez. Digoret o deus en-dro - Skolaj Diwan Penn-Ar-Bed, er Releg, en deus embannet un neubeud fotioù war e bajenn Facebook. Met sarr e chom ar c’houskvaoù. Tostoc’h emañ ar skolajidi o chom. Al Lise Diwan, an hini nemetañ e Breizh, ne c’hell ket mont en-dro hep ar c’houskva.\nUl lisead dre gambr er c’houskva\nStrizh eo ar reolennoù a-fed yec’hed. Un den a gousko e pep kambr e plas tri sañset. Un aozadur a zo da gavout : netaat ar c’hambreier, gourc’hemenn ar boued evit ar c’hantin da greizteiz ha diouzh noz, adaozañ ar salioù klas da zegemer 15 lisead e plas 30. Un tamm amzer a vo ezhomm d’al lise a-benn digeriñ en-dro.\n"Kroget eo al liseidi da zont, dre strolladoù dek hepken, da dapout o zraoù chomet er c’hambreier a-raok ar prantad kenfinañ", a zispleg deomp ur c’hasour. "Da c’houde e vo netaet ha dilouezet ar c’hambreier evit an distro."\nKuzulioù-klas ar sizhun a zeu\nGoulenn a ra ar gouarnamant e vefe degemeret da gentañ al lisedi o deus muioc’h a ziaesamantoù. Evit ar re all, e kendalc’ho ar c’hentelioù a-bell. Adalek ar sizhun a zeu neuze, e vo dalc’het ar c’huzulioù-klas hag emgavioù hiniennel da-geñver an heñchañ el lise Diwan. Gouest e vo ar gelennerien da lâret e fin ar sizhun da biv e vo kinniget dont en-dro adalek kreiz miz Even.\nMeur a dra a zo da gemer e kont : disoc’hoù ar vachelouriezh dre amprouiñ dibaouez, hentañ pep hini, an transportoù rak leun eo ar c’hirri-boutin d’al lun ha d’ar gwener dija… Labour a zo war ar stern.\ncopier le lien https://france3-regions.francetvinfo.fr/bretagne/lise-diwan-karaez-ne-zigoro-ket-raok-kreiz-miz-even-1835056.html\ndéconfinement société éducation culture bretonne culture culture régionale\nAccueil > Bretagne > Lise Diwan Karaez : ne zigoro ket a-raok kreiz miz Even


Liu Xiaobo, ganet d'an 28 a viz Kerzu 1955 hag aet da Anaon d'an 13 a viz Gouere 2017, a oa ur skridvarnour, skrivagner, barzh ha stourmer evit gwirioù Mab-Den sinaat. Bet e oa bet enoret gant Priz Nobel ar Peoc'h e 2010. Goulennet e oa bet gantañ ma vije degaset reizhadurioù politikel e Sina, engouestlet e oa bet e meur a gampagn a-enep ar strollad unpenn komunour a ren ar vro.\nToullbac'het e oa bet evel prizoniad politikel ha "disrannour" e Jinzhou (Liaoning). D'ar 26 a viz Mezheven 2017 e voe dieubet evit abegoù yec'hed dre ma oa bet kavet ur c'hrign-bev marvus dezhañ. Marvet eo en ospital d'an oad a 61 bloaz.\nManifestadegoù o c'houlenn dieubidigezh Liu Xiaobo en Hong Kong\nAdtapet diwar « https://br.wikipedia.org/w/index.php?title=Liu_Xiaobo&oldid=1843394 »


1 Juan 2 CCO - Dseaˋ Jmáamˉbingˈ mɨˈˊ Fidiéeˇ - Bible Gateway\n1 Juan 2 Chinanteco de Comaltepec (CCO)\nDseaˋ Jmáamˉbingˈ mɨˈˊ Fidiéeˇ cuaiñ˜ quíˉiiˈ\n2 Dseaˋ rúˈˋnaaˈ i̱ ˈneáanˋn eáangˊ, jmoˈˊo e júuˆ la e catɨ́ɨngˉnaˈ e laco̱ˈ jaˋ eeˉnaˈ dseeˉ. Jo̱ nañiˊ faˈ seaˋbre mɨ˜ jiúngˈˋnaˈ ni˜ dseeˉ, dsʉˈ seemˋ jaangˋ i̱ jmɨcó̱o̱ˈ˜ jneaa˜aaˈ i̱ mɨˈˊ Tiquíˆiiˈ dseaˋ guiing˜ ñifɨ́ˉ cuaiñ˜ quíˉiiˈ, jo̱ íbˋ Dseaˋ Jmáangˉ i̱ éeˋ guiʉ́ˉ do. 2 Jo̱guɨ dseaˋ íbˋ i̱ cajúngˉ fɨˊ dseˈˋ crúuˆ e laco̱ˈ caˈíngˉ lají̱i̱ˈ˜ dseeˉ quíˉiiˈ e røøˉnaaˈ fɨˊ quiniˇ Fidiéeˇ. Dsʉˈ o̱ˈ jí̱i̱ˈ˜ dseeˉ quíˉiiˈ yee˜eeˈ dseaˋ lɨ́ɨˊɨɨˈ dseaˋ quiáˈˉ Dseaˋ Jmáangˉ e caˈíiñˉ, co̱ˈ lajo̱b caˈíiñˉ dseeˉ quiáˈˉ lajɨɨngˋ dseaˋ jmɨgüíˋ cajo̱.\n3 Jo̱ song nʉ́ʉˈ˜baaˈ jaléˈˋ júuˆ quiáˈˉ Fidiéeˇ, jo̱baˈ nɨsɨtabˇ dsiˋnaaˈ e nɨcalɨcuíimˋbaaˈre jóng. 4 Jo̱ song seengˋ dseaˋ jíñˈˉ e cuíimˋbre Fidiéeˇ jo̱ dsʉˈ jaˋ nʉ́ʉˈr˜ lají̱i̱ˈ˜ júuˆ quiáˈˉ dseaˋ do, jo̱baˈ i̱ dseaˋ íˋ lɨ́ɨiñˊ jaangˋ i̱ adseaangˋ, co̱ˈ jaˋ quie̱rˊ júuˆ jáˈˉ quiáˈˉ Fidiéeˇ. 5 Jo̱ dsʉˈ song seengˋguɨ dseaˋ i̱ contøømˉ nʉ́ʉˈ˜ júuˆ jáˈˉ quiáˈˉ dseaˋ do, jo̱baˈ lɨta˜ dsiˋnaaˈ e dseaˋ íˋ ˈneáamˋbre Fidiéeˇ laco̱ˈ sɨˈíˆ; jo̱ song jmooˉbaaˈ lajo̱, jo̱baˈ lɨne˜naaˈ e cøømˋ se̱e̱ˉnaaˈ có̱o̱ˈ˜ Fidiéeˇ. 6 Jo̱ song seengˋ dseaˋ i̱ jíngˈˉ e cøømˋ seeiñˋ có̱o̱ˈ˜ Fidiéeˇ, jo̱baˈ ˈnéˉ niˈérˉ laco̱ˈguɨ caˈéeˋ ˈñiaˈˊ Dseaˋ Jmáangˉ fɨˊ jmɨgüíˋ la.\nJúuˆ ˈnéˉ lɨti˜ e nɨseaˋ latɨˊ mɨ˜ uiing˜\n7 Dseaˋ rúˈˋnaaˈ i̱ ˈneáanˋn eáangˊ, jaˋ lɨ́ɨˊ laco̱ˈ co̱o̱ˋ júuˆ ˈmɨ́ɨˉ e júuˆ e ˈnéˉ lɨti˜ quiáˈˉ Fidiéeˇ e jmoˈˊo la e catɨ́ɨngˉnaˈ, co̱ˈ e lab cajo̱ e caˈíingˈ˜ ˈnʉ́ˈˋ latɨˊ mɨ˜ calɨcuíingˋnaˈ Dseaˋ Jmáangˉ. Jo̱ e júuˆ e ˈnéˉ lɨti˜ do jaˋ sɨsɨ́ɨngˆ có̱o̱ˈ˜ e júuˆ e caˈíingˈ˜ ˈnʉ́ˈˋ lamɨ˜ jéengˊguɨ do. 8 Jo̱guɨ dsʉˈ e júuˆ e ˈnéˉ lɨti˜ e jmoˈˊo la quíiˉnaˈ lana laco̱ˈ co̱o̱ˋ júuˆ ˈmɨ́ɨbˉ lɨ́ɨˊ; jo̱ dseángˈˉ jábˈˉ e júuˆ jo̱, jo̱ cajmitib˜ Dseaˋ Jmáangˉ laco̱ˈguɨ jmitíˆ ˈnʉ́ˈˋ cajo̱, co̱ˈ nɨcangoˈíimˊ e nʉʉˋ sǿˈˋ do, jo̱ lana nɨcanaangˋ jɨngˈˋ i̱ jɨngˈˋ jloˈˆ do.\n9 Jo̱ song seengˋ dseaˋ i̱ jíngˈˉ e cøømˋ seeiñˋ có̱o̱ˈ˜ i̱ jɨngˈˋ jloˈˆ do jo̱ dsʉˈ ˈníˈˋ níimˉbre dseaˋ rúiñˈˋ, jo̱baˈ i̱ dseaˋ íˋ fɨˊ lɨ˜ nʉʉˋ sǿˈˋbɨ seeiñˋ. 10 Jo̱guɨ i̱ dseaˋ quiáˈˉ Dseaˋ Jmáangˉ i̱ jmiˈneáangˋ rúngˈˋ, cøømˋ seeiñˋ có̱o̱ˈ˜ i̱ jɨngˈˋ jloˈˆ jo̱ jaˋ e uiing˜ seaˋ quiáˈrˉ e nitéiñˈˋ fɨˊ ni˜ dseeˉ. 11 Jo̱ dsʉˈ i̱ dseaˋ i̱ ˈníˈˋ níingˉ rúngˈˋ do, seemˋbɨr e jmóorˋ laco̱ˈguɨ la jmóoˋ dseaˋ i̱ seengˋ fɨˊ lɨ˜ nʉʉˋ sǿˈˋ; jo̱ jí̱i̱ˈ˜ jaˋ ñirˊ jie˜ fɨˊ lɨ˜ ngóorˊ, co̱ˈ fɨˊ lɨ˜ nʉʉˋ sǿˈˋ dob seeiñˋ, jo̱baˈ lɨ́ɨˊ lafaˈ tiuumˉbre.\n12 Dseaˋ rúˈˋnaaˈ i̱ lafaˈ jó̱o̱ˋo̱, jmoˈˊo e júuˆ la e catɨ́ɨngˉ ˈnʉ́ˈˋ quiáˈˉ e jmiguiéngˈˊ áaˊnaˈ e nɨcaˈíimˉ Fidiéeˇ dseeˉ quíiˉnaˈ laˈeáangˊ có̱o̱ˈ˜ jaléˈˋ e calɨ́ngˉ Dseaˋ Jmáangˉ fɨˊ dseˈˋ crúuˆ. 13 Jo̱guɨ jmoˈˊguɨ́ɨ e júuˆ la quíiˉ ˈnʉ́ˈˋ, dseaˋ lɨ́ɨngˊnaˈ dseaˋ cǿøngˈ˜ jee˜ dseaˋ quiáˈˉ Dseaˋ Jmáangˉ, quiáˈˉ e jmiguiéngˈˊ áaˊnaˈ e nɨcuíimˋbaˈ i̱ nɨseengˋ lají̱i̱ˈ˜ mɨ˜ nʉ́ˈˉguɨ nitɨro̱o̱ˇ jmɨgüíˋ do. Jo̱guɨ jmoˈˊguɨ́ɨ e júuˆ la quíiˉ ˈnʉ́ˈˋ, dseaˋ i̱ nɨˈléˈˋ cuíingˋnaˈ Dseaˋ Jmáangˉ, quiáˈˉ e jmiguiéngˈˊ áaˊnaˈ e nɨcalɨ́ˈˉbaˈ e joˋ lɨˈˋ fii˜ i̱ ˈlɨngˈˆ jmɨgǿøiñˋ ˈnʉ́ˈˋ.\n14 Dseaˋ rúˈˋnaaˈ i̱ lafaˈ jó̱o̱ˋo̱, nab nɨcajméeˈ˜e quíiˉnaˈ e laco̱ˈ nijmiguiéngˈˊ áaˊnaˈ e nɨcalɨcuíimˋbaˈ Tiquíˆiiˈ Fidiéeˇ. Jo̱guɨ nɨcajméeˈ˜baa quíiˉnaˈ cajo̱ jaléngˈˋ ˈnʉ́ˈˋ, dseaˋ lɨ́ɨngˊnaˈ dseaˋ cǿøngˈ˜ jee˜ dseaˋ quiáˈˉ Dseaˋ Jmáangˉ, e jmiguiéngˈˊ áaˊnaˈ e nɨcuíimˋbaˈ i̱ nɨseengˋ lají̱i̱ˈ˜ mɨ˜ nʉ́ˈˉguɨ nitɨro̱o̱ˇ jmɨgüíˋ do. Jo̱guɨ nɨcajméeˈ˜bɨ́ɨ quíiˉ ˈnʉ́ˈˋ, dseaˋ i̱ nɨˈléˈˋ cuíingˋnaˈ Dseaˋ Jmáangˉ, e jmiguiéngˈˊ áaˊnaˈ e nɨcaˈíimˈ˜baˈ júuˆ quiáˈˉ Fidiéeˇ carˋ ngocángˋ óoˊnaˈ, jo̱ jaˋ mɨˊ catiúungˊnaˈ jí̱i̱ˈ˜ capíˈˆ, jo̱ nɨcalɨ́ˈˉbaˈ e joˋ lɨˈˋ fii˜ i̱ ˈlɨngˈˆ jmɨgǿøiñˋ ˈnʉ́ˈˋ.\n15 Jo̱baˈ fɨ́ɨˉguɨ́ɨ jaléngˈˋ ˈnʉ́ˈˋ e jaˋ síngˈˋ yaang˜naˈ fɨˊ gaˋ, o̱ˈguɨ jmooˋnaˈ dsináangˊnaˈ jaléˈˋ e ˈlɨˈˆ e seaˋ fɨˊ jmɨgüíˋ; jo̱ song seengˋ dseaˋ i̱ jmóoˋ lajo̱, jo̱baˈ i̱ dseaˋ íˋ jaˋ ˈneáaiñˋ Tiquíˆiiˈ Fidiéeˇ. 16 Co̱ˈ jaléˈˋ e ˈlɨˈˆ e lɨ́ˋ dsíiˊ dseaˋ fɨˊ jmɨgüíˋ la jaˋ jáaˊ quiáˈˉ Tiquíˆiiˈ Fidiéeˇ, co̱ˈ quiáˈˉ i̱ ˈlɨmˈˆ lɨ˜ jáaˈˊ do co̱faˈ jaléˈˋ e la: mɨ˜ lɨ́ˋ dsíiˊ dseaˋ jaléˈˋ e iing˜ ngúuˊ táaiñˋ fɨˊ jmɨgüíˋ la, jo̱guɨ mɨ˜ dsináaiñˊ lɨ́ˈˆ doñiˊ eeˋ ˈlɨˈˆ cangárˉ fɨˊ jmɨgüíˋ la, jo̱guɨ mɨ˜ iiñ˜ e íˋbre sɨlɨ́ɨˈrˇ jaléˈˋ e jloˈˆ e seaˋ fɨˊ jmɨgüíˋ la e laco̱ˈ jmiféngˈˊ dseaˋ írˋ. 17 Dsʉˈ co̱o̱bˋ mɨ˜ nitɨ́ˉ íˈˋ e niˈíingˉ lají̱i̱ˈ˜ bíˋ e seaˋ quiáˈˉ i̱ ˈlɨngˈˆ fɨˊ jmɨgüíˋ la co̱lɨɨng˜ có̱o̱ˈ˜ jaléˈˋ e ˈlɨˈˆ e dsináangˊ jaléngˈˋ dseaˋ jmɨgüíˋ. Jo̱guɨ jaléngˈˋ i̱ dseaˋ i̱ jmóoˋ jí̱i̱ˈ˜ e iing˜ Fidiéeˇ, latab˜ nilɨseeiñˋ cøøngˋ có̱o̱ˈ˜ dseaˋ do.\nJial ñiˊ dseaˋ jnang˜ júuˆ e jáˈˉ jo̱guɨ jnang˜ júuˆ e o̱ˈ jáˈˉ\n18 Dseaˋ rúˈˋnaaˈ i̱ ˈneáanˋn eáangˊ, lana nɨjaquiéengˊ e tɨˊ lɨ˜ niˈíimˉ jmɨgüíˋ. Jo̱guɨ nɨcanʉ́ʉbˉ ˈnʉ́ˈˋ e nʉ́ˈˉguɨjiʉ e jo̱, nijáaˊ jaangˋ dseaˋ i̱ ˈlɨngˈˆ i̱ ˈníˈˋ níiˉ quiáˈˉ Dseaˋ Jmáangˉ. Jo̱ nɨcalɨñíˆbaaˈ røøˋ e téebˉ ró̱o̱ˋguɨ jmɨgüíˋ, co̱ˈ latɨˊ lanab nɨcanaangˋ ngɨˊ fɨ́ɨngˊ dseaˋ i̱ ˈníˈˋ níiˉ quiáˈˉ Dseaˋ Jmáangˉ. 19 Jo̱ jaléngˈˋ i̱ dseaˋ íˋ cangotáamˈ˜bre jee˜ jneaa˜aaˈ lamɨ˜ jéengˊguɨ, dseaˋ lɨ́ɨˊɨɨˈ dseaˋ quiáˈˉ Dseaˋ Jmáangˉ, dsʉˈ catiúumˉtu̱r jneaa˜aaˈ; co̱faˈ mɨ˜ jaˋ cajméerˋ lajo̱, jo̱baˈ quíimˈ˜bɨr jee˜ jneaa˜aaˈ latɨˊ lana jóng, dsʉˈ catiúumˉbre jneaa˜aaˈ. Jo̱ calɨ́ˉ lajo̱ e laco̱ˈ calɨñiˊ dseaˋ røøˋ e jí̱i̱ˈ˜ jaangˋ i̱ dseaˋ do lɨ́ɨiñˊ laco̱ˈ jneaa˜aaˈ, dseaˋ lɨ́ɨˊɨɨˈ dseaˋ quiáˈˉ Dseaˋ Jmáangˉ.\n20 Dseaˋ rúˈˋnaaˈ, Dseaˋ Jmáangˉ nɨcaguíñˈˋ jneaa˜aaˈ, dseaˋ lɨ́ɨˊnaaˈ dseaˋ quiáˈrˉ, e nɨcangɨ́ɨngˋnaaˈ Jmɨguíˋ quiáˈrˉ, jo̱ lajo̱baˈ nɨne˜naaˈ jnang˜ dseángˈˉ júuˆ jáˈˉ. 21 Jo̱ uiing˜ jo̱baˈ jmoˈˊo e jiˋ la e catɨ́ɨngˉ ˈnʉ́ˈˋ, dsʉˈ o̱faˈ uii˜ e jaˋ mɨˊ cuíiˋnaˈ jnang˜ júuˆ jáˈˉ; co̱ˈ ˈnʉ́ˈˋ, dseángˈˉ røøbˋ nɨñíˆnaˈ e jo̱. Jo̱guɨ ñíˆbɨ ˈnʉ́ˈˋ cajo̱ e jí̱i̱ˈ˜ co̱o̱ˋ júuˆ jáˈˉ jaˋ cuǿøngˋ nigüɨˈɨ́ɨngˊ jee˜ júuˆ e o̱ˈ jáˈˉ. 22 Jo̱baˈ fáˈˋ jnea˜: ¿I̱˜ i̱ dseaˋ adseaangˋ do? Co̱ˈ íbˋ i̱ dseaˋ i̱ féˈˋ e o̱ˈ jáˈˉ e Jesús lɨ́ɨiñˊ Dseaˋ Jmáangˉ. Jo̱ íbˋ i̱ dseaˋ i̱ ˈníˈˋ níiˉ quiáˈˉ dseaˋ do, dsʉco̱ˈ mɨ˜ ˈníˈˋ níiñˉ Jó̱o̱ˊ Fidiéeˇ jo̱baˈ ˈníˈˋ níimˉbre la quie̱ˊ Tiquiáˈˆ dseaˋ do cajo̱. 23 Jo̱ doñiˊ i̱i̱ˋ i̱ ˈníˈˋ níingˉ Jó̱o̱ˊ Fidiéeˇ, lajo̱b ˈníˈˋ níiñˉ Tiquiáˈˆ dseaˋ do cajo̱; dsʉˈ i̱ dseaˋguɨ i̱ féˈˋ e jábˈˉ e Dseaˋ Jmáangˉ cagüéiñˉ e lɨ́ɨiñˊ jaangˋ dseaˋ jmɨgüíˋ, jo̱baˈ dseaˋ do e jáˈˉbaˈ cuíiñˋ Dseaˋ Jmáangˉ jóng, jo̱guɨ nɨcuíimˋbre la quie̱ˊ Tiquiáˈˆ dseaˋ do cajo̱.\n24 Jo̱ fɨ́ɨˉguɨ́ɨ ˈnʉ́ˈˋ, jie˜ mɨˊ tʉ́ˋnaˈ e júuˆ jáˈˉ quiáˈˉ Dseaˋ Jmáangˉ e canʉ́ʉˉnaˈ latɨˊ mɨ˜ uiing˜ do. Jo̱ song jaˋ catiúungˊnaˈ e júuˆ jo̱, jo̱baˈ cøømˋ nilɨseengˋnaˈ có̱o̱ˈ˜ Jó̱o̱ˊ Fidiéeˇ jo̱guɨ lajo̱bɨ có̱o̱ˈ˜ Tiquiáˈˆ dseaˋ do cajo̱. 25 Jo̱ e lab e júuˆ e dseángˈˉ nɨcacuøˈˊ Dseaˋ Jmáangˉ jneaa˜aaˈ, e nilɨse̱e̱ˉnaaˈ cøøngˋ có̱o̱ˈ˜ Fidiéeˇ lata˜. 26 Jo̱ nɨcajméeˈˇe e júuˆ la quíiˉnaˈ e laco̱ˈ nilɨñíˆnaˈ quiáˈˉ jaléngˈˋ dseaˋ i̱ iing˜ nijmɨgǿøngˋ ˈnʉ́ˈˋ e nisíñˈˋ ˈnʉ́ˈˋ fɨˊ gaˋ. 27 Jo̱ dsʉˈ laˈeáangˊ e seemˋ Jmɨguíˋ quiáˈˉ Fidiéeˇ cøøngˋ có̱o̱ˈ˜ ˈnʉ́ˈˋ e cangɨ́ɨngˋnaˈ cacuøˊ Dseaˋ Jmáangˉ do, jo̱baˈ jaˋ ˈneángˉnaˈ e dseaˋ jiéngˈˋ niˈéˈˉ ˈnʉ́ˈˋ laco̱ˈguɨ jí̱i̱ˈ˜ e nɨñíˆnaˈ, co̱ˈ ˈñiabˈˊ Jmɨguíˋ quiáˈˉ Fidiéeˇ e eˈˊ ˈnʉ́ˈˋ jaléˈˋ e ˈnéˉ nilɨñíˆnaˈ. Jo̱ jaléˈˋ e erˊ do jmangˈˉ júuˆ jábˈˉ, jo̱ jí̱i̱ˈ˜ co̱o̱ˋ faˈ lɨ́ɨˊ júuˆ e o̱ˈ jáˈˉ. Jo̱baˈ fɨ́ɨˉɨ ˈnʉ́ˈˋ, jie˜ mɨˊ tʉ́ˋnaˈ e seengˋnaˈ cøøngˋ có̱o̱ˈ˜ Dseaˋ Jmáangˉ laco̱ˈguɨ nɨcaˈeˈˊ Jmɨguíˋ quiáˈˉ Fidiéeˇ ˈnʉ́ˈˋ.\n28 Jo̱baˈ fáˈˋguɨ́ɨ dseaˋ rúˈˋnaaˈ i̱ ˈneáanˋn eáangˊ, jie˜ mɨˊ tiúungˊnaˈ e seengˋnaˈ cøøngˋ có̱o̱ˈ˜ Dseaˋ Jmáangˉ, jo̱ lajo̱baˈ nɨsɨtaˇ dsiˋnaaˈ e joˋ ˈgóˈˋnaaˈ o̱ˈguɨ ɨˈˋ lɨ́ɨngˉnaaˈ fɨˊ quinirˇ mɨ˜ nigüéengˉtu̱r fɨˊ jmɨgüíˋ la. 29 Co̱ˈ nɨñíbˆ ˈnʉ́ˈˋ guiʉ́ˉ e Dseaˋ Jmáamˉbingˈ i̱ dseángˈˉ éeˋ guiʉ́ˉ, jo̱guɨ nɨñíˆbɨ ˈnʉ́ˈˋ cajo̱ e doñiˊ i̱i̱ˋ dseaˋ i̱ éeˋ guiʉ́ˉ contøøngˉ, dseaˋ íbˋ dseángˈˉ i̱ lɨ́ɨngˊ jó̱o̱ˊ Fidiéeˇ.


Numidia a oa ur rouantelezh savet gant Massinissa en Henamzer, hag a badas etre 202 kent JK ha 46 kent J.-K. Edo e reter Aljeria a vremañ, stok ouzh rouantelezh Mauretania (Maroko hiziv ha kornôg Aljeria) er c'hornôg, ha proviñs roman Africa (Tunizia hiziv) er reter, ar Mor Kreizdouar en norzh, hag ar Sahara er su. Annezet e oa gant Berbered. Sellet e vez outañ evel ar c'hentañ Stad eus istor Aljeria. Da gentañ e oa ur rouantelezh emren ha da c'houde e teuas da vezañ a bep eil ur broviñs roman hag ur Stad sujet. Cirta (Constantine en amzer an drevadenn c'hall) e oa ar gêr-benn hag eno e voe kavet bez ar roue Massinissa.\nKartenn eus Numidia (war-dro 220 kent JK), a ziskouez rouantelezhioù Sifaks ha Gaia (tad Masinissa).\nNumidia he deus bet meur a roue. Ar re vrudetañ a zo Gaia (roue), Massinissa, Mikipsa, Jugurta, Juba Iañ, Juba II ha Ptolemaios. Berbered chomidik pe kantreer, an Numided a oa rannet e meuriadoù disheñvel. Re reter Numidia a raed Massylii anezhe (eus Mis Iles, Iles a oa tad-kozh-iou Massinissa) ha re ar c'hornôg a veze anvet Massaesyli.\nAr roue Massinissa, saver rouantelezh Numidia\nEn III kantved kent J.-K. e oa rannet Afrika an Norzh e teir Stad poblet gant Berbered : hini ar Maoured, hini Mauretania a oa etre ar Meurvor atlantel hag ar stêr Mulucha, hini ar Masaesyli er c'hreiz, eus ar stêr Mulucha betek ar stêr Amsaga, renet gant ar roue Sifaks, hag erziwezh, e reter Kartada, rouantelezh ar Massyli, etre ar stêr Ampsaga (Oued-el-Kebir) ha tiriadoù Kartada.\nEn em gannañ a reas ar Masaesyli hag ar Massylii e 203 kent J.-K. en Emgann ar c'hompezennoù bras e diwezh an Eil brezel punek. Goude se e tegasas Massinissa, penn ar Massyli, ur skoazell a-bouez da drec'h Republik Roma war Gartada. Massinissa a zeuas a-benn neuze da unvaniñ Numidia a rene neuze holl an douaroù etre ar stêr Moulouia er c'hornôg ha Cyrenaica er reter. Dont a reas a-benn da viret emrenerezh e rouantelezh o tennañ e vad gant finesa eus an eneberezh etre Roma ha Kartada. Massinissa a lakas e penn pep proviñvs ur gouarnour hag e penn pep meuriad un « Amokrane » (ar penn meuriad). Eguzul, dek den ennañ, a eilas anezhañ gant efedusted en e bolitikerezh hag en e velestradur. E-touez an dek kuzulier e oa tri eus e vibien : Mikipsa a rae war-dro aferioù zo en e lec'h, Gulussa, karget da ren an armeoù ha Mastanabal e karg eus teñzor ar roue. Krouiñ a reas pezhioù moneiz ma weled e benn. Mervel a reas Massinissa e 148 kent J.-K..\nJuba Iañ Numidia\nAdtapet diwar « https://br.wikipedia.org/w/index.php?title=Numidia&oldid=1839219 »\nKemm diwezhañ d'an 15 Mez 2019 da 13:44\nKemmoù diwezhañ degaset d'ar bajenn-mañ d'an 15 Mez 2019, da 13:44.


Un arload nevez evit en em stummañ - Stumdi\nUn arload nevez evit en em stummañ\nUn arload nevez war hezoug evit en em stummañ « MonCompteFormation »\nUl lezenn nevez a oa deuet maez d’ar 5 a viz Gwengolo 2018 evit frankiz an dud da zibab o dazont micherel. Un ostilh nevez a zo bet lakaet e pleustr evit aesaat ha simplaat an traoù. Pep hini a c’hell bezañ mestr war hec’h eurvezhioù CPF (Kont Stummañ Personnel). Ur bern stummadurioù a vo tu d’an den da gavout.\nBez e c’hellit pellgargañ an arload-mañ dre applestore ha playstore.\nRankout a rit lakaat domani ar stummadur hag al lec’h evit gellet gwelet an holl stummadurioù kinniget a c’hell bezañ kemeret e karg.\nMoaien zo deoc’h da welet an divizoù enskrivañ, an deiziadoù, ar prizioù, hag a-benn nebeut alioù an dud, an notennoù…\nA-drugarez d’an arload-mañ e c’hell an dud dibab ar stummadur zo an tostañ ouzh ar pezh emaint o c’hortoz.\nUr c’hont maget bep bloaz e Miz Ebrel.\n500 € / BLOAZ\nEvit un implijiad leun pe hanteramzer: maget e vez ar c’hont bep bloaz gant 500€, betek 5000€ d’ar muiañ.\nEvit un implijiad darnamzer hag a labour nebeutoc’h eget un hanteramzer : maget e vez ar c’hont hervez an niver a eurvezhioù labouret.\nEvit ul labourer dizalc’h : maget e vez ar c’hont bep bloaz gant 500€, betek 5000€ d’ar muiañ.\n800 € / BLOAZ\nEvit un implijiad leunamzer gant nebeut a ziplomoù, live studi dindan ar CAP/BEP, pe evit unan gant un testeniekadur live 3, betek 8 000 € d’ar muiañ.\nEvit un implijiad gant ur redi implij, da lavaret eo anavezet evel nammad gant ar CDAPH, pe gwazh eus ur gwallzarvoud labour, eus ur c’hleñved micher hag a zo bet kaoz d’un dic’houested a 10 % da vihanañ, pe piaouer ul leve a-berzh reol voutin ar surentez sokial pe forzh peseurt reol a warez ret, betek 8 000 € d’ar muiañ.\nDA C’HOUZOUT : ar c’hoñjeoù mammelezh/tadelezh, degemer ur bugel, advabadur, ehan kerentel a zesavadurezh, ar c’hoñje sikour un den tost, an ezvezañsoù evit ur c’hleñved micher pe ur gwallzarvoud labour a zo kemeret e karg evit magañ ar c’hont CPF.\nAMAÑ-DINDAN AR MONT EN-DRO EVIT IMPLIJOUT HO EURVEZHIOÙ :


Archives des TIKKO - Page 3 sur 3 - Bretagne Info\nIvana Hoffman, 19 vloaz, marv evit frankiz ar gurded\nGouvezet e oa bet d’an 8 a viz Meurzh, un devezh arouezius evit ar gwregelourezed a stourm evit o frankiz er bed a-bezh, e oa aet Ivana Hoffmann da anaon. C’hoarvezet e oa un nebeud deizioù a-raok e doug un emgann taer war an talbenn e Tel Tamr, ur gumun assirian ha kristen e Kurdistan ( stad Syria ) nebell eus ar Rojava.\nMarvet eo ar plac’h yaouank se d’an oad a 19 vloaz, ezel e oa eus ar MLKP ( Strollad Komunour Marksour Leninour ). Skoaz ouzh skoaz gant stourmerien Kurd ar PKK ( Strollad Labourerien Kurdistan) emañ izili an MLKP tro dro da gKobane ( el lodenn eus Kurdistan dindan beli Syria) evit taliñ ouzh muntrerien ar Stad Islamek en Irak hag er Sav-heol (DAESH) a glask lakaat o c’hrabanoù war Tel Tamr ha parrezioù all.\nEvel o c’henseurted eus an TKP/ML* hag o skourr armet TIKKO** (komunourien all eus Turkia ) e kav dezho o deus ar gurded ar gwir d’en em dermeniñ ha da gaout ur stad dizalc’h.\nA-gevred e stourmont abaoe bloavezhioù e mennezioù Anatolia hag e toulloù-bac’h Turkia ha bremañ neuze en tu all d’an harzoù gant Syria.\nIvana Hoffman a oa a orin eus an Alamagn , deuet e oa da Gurdistan da heul galv an MLKP da grouiñ brigadennoù etrebroadel diwar skouer reoù republik pobloù ha labourerien ar stad spagn e 1936.\nMa vez kaoz alies er mediaoù bras eus tud yaouank a orin eus banlevioù kerioù bras ar c’hornog aet da vrezeliñ gant DAESH, ne reer ket kalz anv eus an « estranjourien » deuet da harpañ ar stourmerien Kurd.\nDaou all a oa marvet war an talbenn er sizhunvezhioù tremenet , unan eus Aostralia hag egile eus bro-Saoz.\nEn un diskleriadenn enrollet a-raok ha marv e embanne Ivana e felle dezhi kenderc’hel gant ar gurded da zieubiñ lodenn o bro a zo dindan gwask Ankara ur wezh adroet he frankiz d’al lodenn ac’hubet gant Syria. Siwazh ne welo biken an devezh se.\n*TKP/ML : Strollad Komunour Turk/Marksour-Leninour\n**TIKKO : Arme ar vicherourien hag ar beizanted evit dieubidigezh Turkia\nur stourmer eus an MLKP war an talbenn e Kobane


EIL LIZHER PAOL D'AR GORINTIZ\n1 Paol, abostol Jezuz-Krist dre volontez Doue, hag ar breur Timote, da Iliz Doue a zo e Korint, ha d'an holl sent a zo en Akaia a-bezh:\n2 Ar c'hras hag ar peoc'h ra vo roet deoc'h a-berzh Doue hon Tad hag a-berzh an Aotrou Jezuz-Krist!\nDoue a frealz ac'hanomp\n3 Benniget ra vo Doue, Tad hon Aotrou Jezuz-Krist, Tad an trugarezioù, hag an Doue a bep frealz;\n4 hor frealziñ a ra en hon holl c'hlac'haroù, evit ma c'hellimp frealziñ an holl re a zo en ur glac'har bennak, dre ar frealz a resevomp hon-unan digant Doue.\n5 Rak evel ma fonn poanioù Krist ennomp, evel-se fonnañ a ra hor frealz dre Grist.\n6 Pa'z omp glac'haret, ez eo evit ho frealz hag ho silvidigezh a zo sevenet dre ar basianted da c'houzañv an hevelep poanioù hag ar re a c'houzañvomp ni ivez, ha pa'z omp frealzet, ez eo evit ho frealz hag ho silvidigezh.\n7 Hag an esperañs hon eus en ho keñver a zo start, oc'h anavezout penaos p'hoc'h eus lod er poanioù, ho po ivez lod er frealz.\n8 Rak, breudeur, ne fell ket deomp n'oufec'h ket diwar-benn ar glac'har a zo deuet deomp en Azia, penaos omp bet gwall vec'hiet, dreist hon nerzh, en hevelep doare m'hon doa zoken kollet an esper da zerc'hel hor buhez.\n9 Hag en em sellemp hon-unan evel barnet d'ar marv, evit na lakajemp ket hor fiziañs ennomp hon-unan, met e Doue a zasorc'h ar re varv,\n10 hag en deus hon dieubet eus un hevelep marv, hag hon dieub, hag hon eus ar fiziañs ennañ e tieubo ac'hanomp c'hoazh.\n11 Sikouret omp ivez ganeoc'h dre ho pedennoù evidomp, evit, evel m'hon eus resevet ar c'hras-se dre meur a hini, ma vo ivez meur a hini o trugarekaat diwar hor penn.\nPaol en deus kemmet e raktres\n12 Ar pezh a ra hor gloar eo an testeni-mañ eus hor c'houstiañs penaos omp en em renet er bed, ha dreist-holl en ho keñver, gant eeunder ha gwirionded dirak Doue, nann gant ur furnez kigel, met hervez gras Doue.\n13 Ne skrivomp deoc'h netra all nemet ar pezh a lennit hag ivez a anzavit. Hag en gortoz on en anzavot betek an diwezh,\n14 pa hoc'h eus dija anzavet un tamm ez omp ho kloar, evel ma viot ivez hon hini e deiz an Aotrou Jezuz.\n15 Er fiziañs-se eo e c'hoantaen da gentañ mont d'ho kavout evit m'ho pije un eil gras,\n16 neuze tremen eus ho pro da Vakedonia, ha goude eus Makedonia distreiñ d'ho kavout, ha bezañ ambrouget ganeoc'h etrezek Judea.\n17 Ha graet em eus dre skañvadurezh pa em eus soñjet kement-se? Pe ar pezh a soñjan, bez' eo hervez ar c'hig e doare ma vez ennon ar "ya" hag an "nann"?\n18 Met Doue a zo feal, hag ar gomz hoc'h eus resevet diganeomp n'eo ket bet "ya" ha "nann".\n19 Rak Jezuz-Krist, Mab Doue, an hini a zo bet prezeget deoc'h ganeomp, ganin-me, gant Silvan, gant Timote, n'eo ket bet "ya" ha "nann", met n'eus bet ennañ nemet "ya".\n20 Holl bromesaoù Doue a zo "ya" ennañ hag "Amen" ennañ drezomp, evit gloar Doue.\n21 An hini hor c'hreñva ganeoc'h e Krist hag en deus hon olevet eo Doue,\n22 eñ hag en deus ivez hor siellet, hag en deus roet deomp en hor c'halonoù arrez ar Spered.\n23 Ha kemer a ran Doue da dest war va ene, eo evit hoc'h espern n'on ket aet c'hoazh da Gorint,\n24 n'eo ket e renomp war ho feiz, met kenlabourat a reomp d'ho levenez, dre ma chomit start dre ar feiz.\n1 Divizet em boa eta ennon va-unan na zistrofen ket d'ho kavout en dristidigezh.\n2 Rak mar glac'haran ac'hanoc'h, piv a laouenaio ac'hanon, nemet an hini a vo bet glac'haret ganin?\n3 Kement-se am eus skrivet deoc'h evit na vin ket glac'haret, pa vin erruet, gant ar re a zlefe reiñ levenez din, rak ar fiziañs-mañ am eus ennoc'h holl penaos e rit holl ho levenez eus va hini.\n4 Rak skrivet em eus deoc'h en ur glac'har bras, gant enkrez em c'halon ha gant kalz a zaeroù, ha ne oa ket evit ho klac'hariñ met evit reiñ da anavezout deoc'h ar garantez vras am eus evidoc'h.\nAr pec'her pardonet\n5 Ma'z eus bet unan bennak kiriek da dristidigezh, n'eo ket me en deus glac'haret, met c'hwi holl eo en un doare bennak, evit na lavarfen ket re.\n6 A-walc'h eo d'un hevelep den bezañ bet kastizet gant an niver brasañ,\n7 e doare ma tleit pardoniñ dezhañ hag e frealziñ, gant aon na vefe bec'hiet gant ur glac'har re vras.\n8 Setu perak ho pediñ a ran da ziskouez dezhañ ho karantez.\n9 Rak evit kement-se eo ivez em eus skrivet deoc'h, evit anavezout, en ur amprouiñ ac'hanoc'h, ha sentus ez oc'h en holl draoù.\n10 D'an hini eta e pardonit un dra bennak, e pardonan ivez dezhañ, hag evidon ar pezh am eus pardonet, mar em eus pardonet un dra bennak, eo abalamour deoc'h dirak Krist,\n11 evit ma n'en devo ket Satan ar gounid warnomp, rak n'omp ket hep anavezout e soñjoù.\nGloar an Emglev Nevez\n12 A-hend-all pa'z on deuet da Droaz evit Aviel Krist, petra bennak m'en doa an Aotrou digoret un nor din,\n13 ne oa ket va spered en diskuizh, dre ma ne'm boa ket kavet va breur Tit. O vezañ kimiadet diouto, on aet da Vakedonia.\n14 Grasoù ra vo roet da Zoue a laka ac'hanomp atav da drec'hiñ e Krist, hag a skuilh drezomp c'hwezh-vat e anaoudegezh e pep lec'h.\n15 Rak ni a zo c'hwezh-vat Krist dirak Doue evit ar re a zo salvet hag evit ar re a zo kollet,\n16 d'ar re-mañ ur c'hwezh a varv o reiñ ar marv, ha d'ar re-se ur c'hwezh a vuhez o reiñ ar vuhez. Ha piv a zo barrek evit an traoù-se?\n17 Rak ne falsomp ket komz Doue evel ma ra kalz, met komz a reomp gant gwirionded, evel a-berzh Doue, dirak Doue, e Krist.\n1 Hag en em lakaat a rafemp a-nevez d'en em erbediñ hon-unan, pe ezhomm hon eus, evel hiniennoù, eus lizhiri-erbediñ evidoc'h pe eus ho perzh?\n2 C'hwi hoc'h-unan eo hol lizher, skrivet en hor c'halonoù, anavezet ha lennet gant an holl dud.\n3 Anat eo ez oc'h ul lizher eus Krist, bet savet gant hor ministrerezh, bet skrivet nann gant liv, met gant Spered an Doue bev, nann war daolennoù-maen, met war daolennoù-kig ar galon.\n4 Dre Grist eo hon eus un hevelep fiziañs dirak Doue.\n5 N'eo ket e vefemp barrek ac'hanomp hon-unan da soñjal un dra bennak evel pa zeufe ac'hanomp, met hor barregezh a zeu eus Doue.\n6 Hol lakaet en deus barrek da vezañ servijerien an Emglev Nevez, nann eus al lizherenn met eus ar Spered, rak al lizherenn a lazh met ar Spered a ro buhez.\n7 Hogen ar ministrerezh a varv, hini al lizherennoù engravet war vein, a zo bet ken glorius ma ne c'helle ket mibien Israel sellout start ouzh dremm Moizez, en abeg da c'hloar e zremm, petra bennak ma tlee tremen,\n8 pegement ministrerezh ar Spered n'eo ket gloriusoc'h?\n9 Rak mard eo bet glorius ministrerezh ar gondaonidigezh, ministrerezh ar reizhder a fonn kalz muioc'h e gloar.\n10 Ha mard eo bet glorius ar pezh kentañ, ne oa ket kement glorius hag ar c'hloar dispar an eilvet.\n11 Rak mard eo bet glorius ar pezh a zlee echuiñ, ar pezh a zle chom a zo kalz gloriusoc'h.\n12 O kaout eta un hevelep esperañs, e komzomp gant ul librentez vras,\n13 ha ne reomp ket evel Moizez a lakae ur ouel war e zremm, evit na sellfe ket mibien Israel ouzh an diwezh eus ar pezh a zlee mont da netra.\n14 Met o c’hlevidigezh a zo kaledet, rak betek hiziv c'hoazh an hevelep gouel-se a chom hep bezañ tennet pa lennont an Testamant Kozh; rak n'eo dilamet nemet e Krist.\n15 Betek hiziv c'hoazh, pa lenner Moizez, ar ouel a chom war o c'halon,\n16 met pa zistroont ouzh an Aotrou, ar ouel a zo dilamet.\n17 Hogen an Aotrou eo ar Spered, hag e-lec'h m'emañ Spered an Aotrou, eno emañ al librentez.\n18 Evel-se ni holl, dioueliet hon dremm, a sell evel en ur melezour ouzh gloar an Aotrou, hag e teuomp da vezañ heñvel ouzh an hevelep skeudenn a c'hloar da c'hloar dre Spered an Aotrou.\nUn teñzor e listri-douar\n1 Setu perak, o kaout ar ministrerezh-se hervez an drugarez a zo bet graet deomp, ne gollomp ket kalon.\n2 Taolet hon eus kuit an traoù mezhus a guzher, o tremen hep bevañ dre droidell hag hep falsañ komz Doue, hag en em erbedomp hon-unan da bep koustiañs den dirak Doue, en ur ziskouez ar wirionez.\n3 Mard eo kuzhet hon Aviel, ez eo kuzhet evit ar re a ya da goll,\n4 evit ar re ziskredik a zo bet dallet o c'hlevidigezh gant doue ar c'hantved-mañ, evit na vefent ket sklêrijennet gant ar gouloù eus Aviel glorius Krist, eñ hag a zo skeudenn Doue.\n5 Ne brezegomp ket ac'hanomp hon-unan, met Krist Jezuz evel an Aotrou, hag ez omp ho servijerien abalamour da Jezuz.\n6 Rak Doue, hag en deus lavaret d'ar sklêrijenn splannañ e-kreiz an deñvalijenn, eo an hini a splann en hor c'halonoù, evit o sklêrijennañ gant anaoudegezh gloar Doue war zremm Jezuz-Krist.\n7 Met an teñzor-se hon eus e listri-douar, evit ma vefe meurded ar galloud-se roet da Zoue ha nann deomp-ni.\n8 Gwasket omp eus pep kostez met n'omp ket kaset da netra, ankeniet omp met n'omp ket hep esperañs,\n9 heskinet omp met n'omp ket dilezet, diskaret omp met n'omp ket distrujet,\n10 dougen a reomp atav en hor c'horf marv an Aotrou Jezuz, evit ma vo ivez buhez Jezuz diskouezet en hor c'horf.\n11 Rak ni ar re vev, a zo bepred roet d'ar marv abalamour da Jezuz, evit ma vo ivez buhez Jezuz diskouezet en hor c'hig marvel,\n12 e doare ma labour ar marv ennomp, hag ar vuhez ennoc'h.\n13 Met ni hon eus an hevelep spered a feiz gant ar pezh a zo skrivet: Kredet em eus, setu perak em eus komzet. Ni ivez a gred, ha setu perak e komzomp,\n14 oc'h anavezout penaos an hini en deus dasorc'het an Aotrou Jezuz, hon dasorc'ho ivez dre Jezuz, hag a raio deomp en em ziskouez ganeoc'h.\n15 Rak an holl draoù-se a zo evidoc'h, evit ma teuio ar c'hras fonnus-se da sevel trugarekadennoù eus kalz evit gloar Doue.\n16 Setu perak ne gollomp ket kalon. Ha petra bennak m'en em zistruj hon den a-ziavaez, hon den a-ziabarzh en em nevesa a zeiz da zeiz.\n17 Rak hor glac'har skañv, hag a zle tremen, a ro ur pouez a c'hloar peurbadus ha meurbet gwelloc'h,\n18 pa ne sellomp ket ouzh an traoù gwelus met ouzh an traoù diwelus. Rak an traoù gwelus n'int nemet evit un amzer, met ar re ziwelus a zo peurbadus.\nHor chomlec'h en neñvoù\n1 Gouzout a reomp a-dra-sur penaos mard eo distrujet an tabernakl-mañ, hon ti douarel, hon eus en neñvoù un ti a zo eus Doue, un ti peurbadus n'eo ket graet gant dorn an den.\n2 Evit kement-se eo e huanadomp, o c'hoantaat gant bervder gwiskañ hon ti neñvel,\n3 ha mard omp gwisket evel-se, ne vimp ket kavet en noazh.\n4 E-pad ma'z emaomp en tabernakl-mañ, e huanadomp dindan ar bec'h, o vezañ ma fell deomp, e-lec'h bezañ diwisket, bezañ gwisket evit ma vo ar pezh a zo marvel lonket gant ar vuhez.\n5 Hag an hini en deus hor c'hrouet evit kement-se (= gwiskañ hon ti neñvel) eo Doue, hag en deus roet deomp ivez arrez ar Spered.\n6 Evel-se ez omp bepred leun a fiziañs, ha gouzout a reomp penaos e-keit ha ma chomomp er c'horf-mañ ez omp ezvezant eus an Aotrou,\n7 rak kerzhout a reomp dre ar feiz ha nann dre ar gweled.\n8 Bez' omp eta leun a fiziañs, hag e karomp gwelloc'h bezañ ezvezant eus ar c'horf-mañ ha chom bezant gant an Aotrou.\n9 Setu perak ivez e klaskomp bezañ kavet plijus gantañ, pe e chomfemp bezant pe e vefemp ezvezant.\n10 Rak ret eo deomp holl mont dirak lez-varn Krist, evit ma resevo pep hini ar pezh en devo graet en e gorf, pe ar mad pe an droug.\nAdunvanet dre Jezuz-Krist\n11 Oc'h anavezout eta an doujañs a zleer d'an Aotrou, e kendrec'homp an dud. Doue a anavez ac'hanomp, hag ec'h esperan penaos en ho koustiañsoù, ec'h anavezit ivez ac'hanomp.\n12 N'en em erbedomp ket a-nevez dirazoc'h, met reiñ a reomp deoc'h lec'h da gaout gloar ganeomp, evit ma c'hellot respont d'ar re a denn gloar eus an diavaez ha nann eus ar galon.\n13 Rak mard omp diskiant ez eo evit Doue, ha mard omp a skiant vat ez eo evidoc'h.\n14 Karantez Krist a wask ac'hanomp, o vezañ ma kredomp penaos mard eo unan hepken marvet evit an holl, an holl eta a zo marvet,\n15 ha mard eo marvet evit an holl, ez eo evit na vevo ken evito o-unan ar re a vev, met evit an hini a zo marvet ha dasorc'het evito.\n16 Setu perak n'anavezomp ken den hervez ar c'hig bremañ. Ha zoken mar hon eus anavezet Krist hervez ar c'hig, bremañ n'anavezomp ken anezhañ en doare-se.\n17 Mar ez eus eta unan bennak e Krist, ur grouadenn nevez eo. An traoù kozh a zo tremenet, setu, an holl draoù a zo deuet da vezañ nevez.\n18 Dont a ra an holl draoù-se eus Doue, en deus hon adunvanet gantañ dre Jezuz-Krist, hag en deus roet deomp ministrerezh an adunvanidigezh,\n19 rak Doue a oa e Krist, oc'h adunvaniñ ar bed gantañ, hep kontañ dezho o disentidigezh, ha lakaet en deus ennomp ar gomz a adunvanidigezh.\n20 Kannaded evit Krist ez omp eta, evel pa vefe Doue oc'h aspediñ drezomp: Pediñ a reomp start abalamour da Grist, bezit adunvanet gant Doue!\n21 Rak an hini n'en deus ket anavezet ar pec'hed, en deus graet dezhañ da vezañ pec'hed evidomp, evit ma teufemp da vezañ reizhder Doue ennañ.\nDalc'husted Paol en e vinistrerezh\n1 Pa labouromp eta gantañ, e pedomp start ac'hanoc'h na zegemerot ket gras Doue en aner,\n2 rak lavarout a ra: Da selaouet em eus en amzer vat, da sikouret em eus e deiz ar silvidigezh. Setu bremañ an amzer vat, setu bremañ deiz ar silvidigezh.\n3 Ne roomp abeg ebet da gouezhañ, e netra, evit na vo ket tamallet hor ministrerezh,\n4 met en em ziskouez a reomp en holl draoù evel servijerien Doue, en un dalc'husted vras, er glac'haroù, er poanioù, en ankenioù,\n5 er goulioù, en toulloù-bac'h, en dispac'hioù, el labourioù, er beilhoù, er yunoù,\n6 er burentez, en anaoudegezh, er basianted, en douster, er Spered-Santel, en ur garantez wirion,\n7 er gomz a wirionez, e galloud Doue, en armoù ar reizhder a zalc'her a-gleiz hag a-zehoù,\n8 e-kreiz ar c'hloar hag an dismegañs, e-kreiz ar vrud fall hag ar vrud vat, o vezañ kemeret evel touellerien ha ni gwirion koulskoude,\n9 evel tud dianav ha ni anavezet mat koulskoude, evel marv ha setu e vevomp, evel kastizet ha nann lakaet d'ar marv,\n10 evel glac'haret ha ni bepred laouen, evel peorien ha ni o pinvidikaat kalz, evel o kaout netra ha ni o perc'hennañ an holl draoù koulskoude.\n11 Hor genoù a zo digoret evidoc'h, Korintiz, hor c'halon a zo en em ledanaet,\n12 n'oc'h ket war enk ennomp, met emaoc'h war enk en ho kreizon hoc'h-unan.\n13 Roit ho kement all deomp, komz a ran ouzhoc'h evel ouzh va bugale, en em frankait hoc'h-unan ivez.\nN'en em lakait ket dindan un hevelep yev gant tud difeiz\n14 N'en em lakait ket dindan un hevelep yev gant tud difeiz. Rak peseurt heñvelded a zo etre ar reizhder hag an direizhder? Petra a zo kumun etre ar sklêrijenn hag an deñvalijenn?\n15 Peseurt emglev a zo etre Krist ha Belial? Peseurt lod en deus an den a feiz gant an hini difeiz?\n16 Peseurt keñver a c'hell bezañ etre templ Doue hag an idoloù? Rak c'hwi eo templ an Doue bev, evel m'en deus lavaret Doue: Hag e chomin enno, hag e kerzhin enno, hag e vin o Doue, hag e vint va fobl.\n17 Setu perak it kuit eus o c'hreiz ha dispartiit diganto, eme an Aotrou, na stokit ouzh netra dic'hlan, hag e tegemerin ac'hanoc'h.\n18 Me a vo evidoc'h un tad, ha c'hwi a vo evidon mibien ha merc'hed, eme an Aotrou holl-c'halloudek.\nAn dristidigezh hervez Doue\n1 Peogwir hon eus hevelep promesaoù, re garet-mat, en em c'hlanaomp eus pep hudurniezh eus ar c'hig hag eus ar spered, o kas da benn hor santeladur e doujañs Doue.\n2 Degemerit-ni, n'hon eus graet droug da zen, n'hon eus noazet da zen, n'hon eus graet hor mad eus den.\n3 Ne lavaran ket kement-mañ evit ho kondaoniñ, rak dija em eus lavaret ez oc'h en hor c'halonoù evit mervel asambles hag evit bevañ asambles.\n4 Kalz hardizhegezh am eus o komz ouzhoc'h, ul lec'h mat am eus da dennañ gloar ac'hanoc'h, leuniet on a frealz, karget on a levenez e-kreiz hon holl c'hlac'haroù.\n5 Rak abaoe ma'z on deuet e Makedonia, hor c'hig n'en deus bet diskuizh ebet, met glac'haret omp bet e pep doare: stourmoù en diavaez hag aon en diabarzh.\n6 Met Doue hag a frealz ar re a zo dinerzhet, en deus hor frealzet dre zonedigezh Tit,\n7 ha nann hepken dre e zonedigezh, met ivez dre ar frealz en deus bet diganeoc'h. Roet en deus deomp da anavezout ho c'hoant bras, ho taeroù, ho kred evidon, e doare m'eo bet kresket va levenez.\n8 Petra bennak ma em eus ho tristaet gant va lizher, ne'm eus ket keuz a gement-se, zoken mar em eus bet keuz a-se dija, rak gwelout a ran penaos al lizher-se en deus ho tristaet nemet evit ur pennad amzer.\n9 Bremañ en em laouenaan, n'eo ket dre ma em eus ho tristaet, met dre ma he deus ho tristidigezh ho kaset da gaout keuz, rak tristaet oc'h bet hervez Doue, e doare ma n'hoc'h eus bet koll ebet eus hor perzh.\n10 Rak an dristidigezh hervez Doue a ro ur c'heuz a gas d'ar silvidigezh, ha ne vo biken kerse anezhi, met tristidigezh ar bed a ro ar marv.\n11 Rak setu, an hevelep tristidigezh-se hervez Doue, nag a resevender n'he deus ket degaset ennoc'h, nag a zidamalloù, nag a vrouez, nag a zoujañs, nag a c'hoant, nag a gred, nag a gastiz! Diskouezet hoc'h eus e pep keñver ez oc'h glan en afer-se.\n12 Evel-se pa em eus skrivet deoc'h, ne oa ket abalamour d'an hini en doa graet an droug, nag abalamour d'an hini a oa bet graet dezhañ, met evit reiñ da anavezout deoc'h ar preder am eus evidoc'h dirak Doue.\n13 Frealzet omp bet eta dre ho frealz, met muioc'h c'hoazh ez omp bet laouenaet dre levenez Tit, rak e spered a zo bet adsavet ganeoc'h holl.\n14 Mar em eus tennet gloar ac'hanoc'h un tammig dirazañ, ne'm eus ket bet mezh a-se, met evel ma hon eus lavaret an holl draoù hervez ar wirionez, ar pezh am eus tennet gloar anezhañ dirak Tit a zo en em gavet gwir.\n15 E garantez evidoc'h a zeu da vezañ c'hoazh brasoc'h p'en deus soñj eus sentidigezh pep hini ac'hanoc'h, hag eus an doare m'hoc'h eus e zegemeret gant doujañs ha krenadenn.\n16 En em laouenaat a ran eta dre ma em eus fiziañs ennoc'h en holl draoù.\nDastum-arc'hant evit Iliz Jeruzalem\n1 A-hend-all breudeur, e roomp da anavezout deoc'h ar c'hras en deus roet Doue da Ilizoù Makedonia,\n2 penaos, o vezañ bet amprouet dre galz a c'hlac'haroù, e-kreiz puilhentez o levenez hag o brasañ paourentez, o deus skuilhet gant fonnder madoù o largentez.\n3 Rak testeniañ a ran, roet o deus eus o fenn o-unan, hervez o galloud, zoken en tu all d'o galloud,\n4 o pediñ ac'hanomp start da resev ar c'hras da gemer o lodenn er servij evit ar sent.\n5 N'o deus ket zoken graet evel ma esperemp, met en em roet o deus o-unan da gentañ d'an Aotrou, ha deomp-ni ivez goude-se dre volontez Doue,\n6 e doare ma hon eus pedet Tit da echuiñ an oberenn-se a c'hras en ho touez, peogwir en doa kroget ganti.\n7 Evel ma fonnit e pep tra, e feiz, e komz, en anaoudegezh, e gred a bep doare, e karantez evidomp, fonnit ivez en oberenn-se a c'hras.\n8 Ne lavaran ket kement-se evit reiñ ur gourc'hemenn, met dre skouer gred ar re all, evit amprouiñ gwirionded ho karantez.\n9 Rak anavezout a rit gras an Aotrou Jezuz-Krist, o vezañ pinvidik eo en em c'hraet paour evidoc'h, evit ma vefec'h rentet pinvidik dre e baourentez.\n10 E kement-se e roan deoc'h un ali, hag e tere ouzhoc'h, c'hwi hag hoc'h eus nann hepken kroget gant an oberenn-se, met ivez hoc'h eus bet ar youl d'hec'h ober adalek ar bloaz tremenet.\n11 Peurechuit eta bremañ an oberenn-se, hag evel ma hoc'h eus diskouezet ar youl anezhi, kasit-hi da benn ivez hervez ho kalloud.\n12 Rak mard emañ ar youl vat da gentañ, un den a zo kavet mat hervez ar pezh a zo ha nann hervez ar pezh n'eus ket.\n13 Arabat eo deoc'h bezañ re vec'hiet evit ma vo sikouret ar re all,\n14 met ra vo ingalded etrezoc'h: ra zeuio ho fonnder da sikour en amzer a-vremañ o faourentez, evit ma teuio o fonnder ivez da sikour ho paourentez, e doare ma vo ingalded,\n15 hervez ma'z eo skrivet: An hini en doa dastumet kalz n'en doa ket re, hag an hini en doa dastumet nebeut ne vanke ket dezhañ.\n16 Grasoù ra vo rentet da Zoue rak lakaet en deus an hevelep resevender evidoc'h e kalon Tit,\n17 degemeret mat en deus hon ali, hag eo aet en hent d'ho kwelout a-youl-frank ha gant muioc'h a hast.\n18 Kaset hon eus gantañ ar breur a zo skuilhet e veuleudi en holl Ilizoù er pezh a sell ouzh an Aviel,\n19 hag ouzhpenn-se a zo bet dibabet gant an Ilizoù evit dont ganeomp en hor beaj, hag evit kas an aluzenoù-se a veromp evit gloar an Aotrou e-unan hag hervez tizh ho kred.\n20 Kemeret hon eus ar preder-se evit na c'hello den rebech ac'hanomp e-keñver mererezh an aluzenoù fonnus-se,\n21 o klask ober ar pezh a zo mat, nann hepken dirak an Aotrou, met ivez dirak an dud.\n22 Kaset hon eus ganto hor breur all hon eus alies amprouet e c'hred e meur a wech, hag en devo muioc'h c'hoazh ar wech-mañ, abalamour d'ar fiziañs vras en deus ennoc'h.\n23 Evel-se diwar-benn Tit, ez eo va c'henseurt ha va c'henlabourer en ho kounid; diwar-benn hor breudeur, ez int ar re gaset gant an Ilizoù ha gloar Krist.\n24 Roit eta dezho, dirak an Ilizoù, prouennoù eus ho karantez hag eus al lec'h hon eus da dennañ gloar ac'hanoc'h.\n1 N'eo ket ret din skrivañ deoc'h diwar-benn an aluzenoù evit ar sent,\n2 rak anavezout a ran ho resevender, hag abalamour dezhañ e tennan gloar ac'hanoc'h dirak ar Vakedoniz, o vezañ ma'z eo prest Akaia abaoe warlene. Hag ho kred en deus bountet un niver bras.\n3 Kaset em eus ar vreudeur evit na vo ket hor gloar ac'hanoc'h en aner e-keñver-se, hag evit ma viot prest evel ma em eus lavaret,\n4 gant aon ma teufe Makedoniz ganin ha na vefec'h ket kavet prest, na drofe kement-se d'hor mezh, evit tremen hep lavarout d'hoc'h hini, en abeg d'ar c'hloar hon eus tennet ac'hanoc'h.\n5 Kavet em eus mat e oa ret pediñ ar vreudeur da vont da gentañ d'ho kavout, ha da echuiñ da gempenn al largentez hoc'h eus dija prometet, evit ma vo prest nann evel frouezh ar bizhoni met evel ul largentez.\n6 A-hend-all e lavaran deoc'h: An hini a had gant pizhoni a vedo ivez gant pizhoni, hag an hini a had gant largentez a vedo ivez gant largentez ivez.\n7 Ra roio pep hini hervez ar pezh m'en deus soñjet en e galon, nann gant keuz na dre ret, rak Doue a gar an hini a ro gant levenez.\n8 Ha Doue a zo galloudek evit ho leuniañ a bep seurt grasoù, evit ma kreskot en holl oberoù mat, o kaout atav hag e pep tra kement hoc'h eus ezhomm,\n9 hervez ma'z eo skrivet: Skuilhet en deus, roet en deus d'ar beorien, e reizhder a bad da viken.\n10 Hogen an hini hag a ro had d'an hader, a roio deoc'h bara da zebriñ, a gresko deoc'h hoc'h had, hag a lakaio da liesaat frouezh ho reizhder,\n11 hag e viot pinvidikaet e pep doare, evit ma c'hellot ober pep largentez, a lakaio ac'hanomp da rentañ trugarekadennoù da Zoue.\n12 Rak sevenedigezh ar servij-se a bourvez da ezhommoù ar sent, hag ouzhpenn-se c'hoazh eo ur vammenn fonnus a drugarekadennoù a vo rentet da Zoue gant meur a hini.\n13 Reiñ a raint gloar da Zoue evit ar sentidigezh a ziskouezit e-keñver Aviel Krist dre vuhezadur ar sikour-se, hag evit ho largentez gwirion en o c'heñver hag e-keñver an holl.\n14 Pediñ a reont evidoc'h, o karout ac'hanoc'h kalz abalamour d'ar c'hras dispar en deus Doue roet deoc'h.\n15 Ra vo rentet trugarekadennoù da Zoue evit e zonezon dilavarus!\nPaol a zifenn e vinistrerezh\n1 Me Paol a bed ac'hanoc'h, dre zouster ha madelezh Krist, me hag a zo uvel dirazoc'h, met leun a hardizhegezh en ho keñver pa'z on pell diouzhoc'h,\n2 ho pediñ a ran na vo ket ret din, pa vin ganeoc'h, implijout gant fiziañs an hardizhegezh-se am eus soñj d'ober ganti a-enep hiniennoù a sell ouzhimp evel pa gerzhfemp hervez ar c'hig.\n3 Rak petra bennak ma kerzhomp er c'hig, ne stourmomp ket hervez ar c'hig,\n4 rak hon armoù a vrezel n'int ket kigel, met galloudek int dre Zoue evit diskar ar c'hreñvlec'hioù,\n5 o tistrujañ an arguzennoù, ha pep uhelder en em sav a-enep anaoudegezh Doue, hag o tegas pep soñjezon da vezañ dalc'het da sentidigezh ouzh Krist.\n6 Ha prest omp da gastizañ pep disentidigezh, goude ma vo deuet peurglok ho sentidigezh.\n7 Sellout a rit an traoù diouzh o diavaez? Ma'z eus unan bennak hag a gred ennañ e-unan ez eo da Grist, ra gredo ivez ennañ e-unan penaos, evel ma'z eo-eñ da Grist, ni ivez a zo da Grist.\n8 Ha mar tennan gloar un tamm re eus ar galloud en deus an Aotrou roet deomp evit kenteliañ ha nann evit ho tistrujañ, ne'm eus mezh ebet,\n9 ha ne fell ket din kaout doare d'ober aon deoc'h dre va lizheroù.\n10 Rak, eme an dud, e lizhiri a zo garv ha nerzhus, met pa vez amañ, e zoare a zo dinerzh, hag e gomz a zo dispriz.\n11 Ra ouezo an hini a soñj evel-se penaos evel ma'z omp en hor c'homzoù en hol lizhiri o vezañ pell, evel-se ivez ez omp en hon oberoù o vezañ dirazoc'h.\n12 Ne gredomp ket en em unaniñ pe en em geñveriañ ouzh hiniennoù e-touez ar re en em veul o-unan. Met oc'h en em vuzuliañ o-unan drezo o-unan hag oc'h en em geñveriañ o-unan outo o-unan, e tiskouezont n'o deus skiant ebet.\n13 Met ne dennomp ket gloar en tu all d'hor muzul. Er c'hontrol e chomomp e-barzh ar muzul eus al lodenn en deus Doue roet deomp evit dont betek ennoc'h.\n14 N'en em astennomp ket pelloc'h eget n'eo dleet, evel pa ne vijemp ket deuet betek ennoc'h. Met gwir eo ez omp deuet betek ennoc'h gant Aviel Krist.\n15 Ne dennomp ket gloar en tu all d'hor muzul, evel e labourioù ar re all, met spi hon eus, gant ho feiz o kreskiñ, en em astennimp kalz pelloc'h en ur chom el lodenn a zo merket deomp,\n16 hag e prezegimp an Aviel en tu all d'ho pro, hep tennañ gloar eus ar pezh a zo dija bet graet e lodenn ar re all.\n17 Ha ra fougeo en Aotrou an hini a fouge.\n18 Rak n'eo ket an hini en em erbed e-unan a vez aprouet, met an hini a zo erbedet gant an Aotrou.\nPaol hag ar fals-ebestel\n1 Plijus e vefe din ma c'hellfec'h gouzañv un tamm va follentez; ya, me ho ped, gouzañvit-me!\n2 Rak gwarizi am eus ouzhoc'h, ur warizi eus Doue, dre ma em eus unanet ac'hanoc'h gant ur pried hepken, evit ho kinnig da Grist evel ur werc'hez c'hlan.\n3 Met evel ma touellas an naer Eva dre widre, aon am eus na zeufe ivez ho soñjoù d'en em vreinañ diouzh an eeunder a zo e Krist.\n4 Rak mar deufe unan bennak da brezeg deoc'h ur Jezuz all disheñvel diouzh an hini hon eus prezeget, pe mar resevfec'h ur Spered all disheñvel diouzh an hini hoc'h eus resevet, pe un Aviel all disheñvel diouzh an hini hoc'h eus degemeret, en gouzañvfec'h mat.\n5 Met krediñ a ran n'on bet e netra izeloc'h eget ar wellañ ebestel.\n6 Mard on evel un den izel e-keñver ar gomz, n'on ket e-keñver an anaoudegezh. Henn roet hon eus da anavezout en ho touez e pep doare hag en holl draoù.\n7 Graet em eus eta ur pec'hed oc'h en em izelaat va-unan evit ma vefec'h uhelaet, pa em eus prezeget deoc'h evit netra Aviel Doue?\n8 Diwisket em eus Ilizoù all, o resev diganto ur gopr evit ho servijañ.\n9 Pa'z on bet en em gavet en ezhomm en ho touez, n'on bet ur bec'h da zen ebet, rak ar vreudeur deuet eus Makedonia o deus pourvezet d'ar pezh a vanke din. En holl draoù em eus diwallet da vezañ ur bec'h deoc'h, hag en em virin c'hoazh.\n10 Dre wirionez Krist a zo ennon, ne vo ket lamet diganin al lec'h a c'hloar-se e broioù eus Akaia.\n11 Perak? O vezañ n'ho karan ket? Doue a oar.\n12 Met kement-se a ran hag a rin c'hoazh, evit lemel pep digarez digant ar re a glask un digarez da vezañ kavet kevatal deomp en traoù a dennont gloar diouto.\n13 Rak hevelep tud a zo fals-ebestel, labourerien douellus dic'hizet en ebestel Krist.\n14 Ha kement-se n'eo ket souezhus, rak Satan e-unan en em zic'hiz en un ael a sklêrijenn.\n15 N'eo ket un dra sebezus eta ma en em zic'hizont ivez e servijerien ar reizhder, met o diwezh a vo hervez o oberoù.\n16 Henn lavarout a ran c'hoazh, arabat da zen va c'hemer evel un den diskiant. Pe neuze, va degemerit evel un diskiant, evit ma en em roin gloar un tamm ivez.\n17 Ar pezh ez an da lavarout, n'eo ket hervez an Aotrou met evel dre follentez, gant ar fiziañs e c'hellan kavout gloar ennañ.\n18 Pa en em ro gloar meur a hini hervez ar c'hig, en em roin gloar me ivez,\n19 dre ma c'houzañvit a-volontez-vat ar re foll, c'hwi o vezañ fur.\n20 Mar deu unan bennak d'ho mestroniañ, mar lonk ac'hanoc'h, mar krog ennoc'h, mar en em uhela, mar sko war ho tremm, e c'houzañvit kement-se.\n21 Mezh am eus o lavarout-se, ni a zo bet gwan, koulskoude kement tra a gred ober unan all, e komzan gant follentez, me a gred ivez henn ober.\n22 Hebreed int? Me ivez. Israeliz int? Me ivez. Eus lignez Abraham int? Me ivez.\n23 Servijerien Krist int? Komz a ran gant follentez, me 'zo muioc'h c'hoazh, kalz muioc'h el labourioù, kalz muioc'h er goulioù, muioc'h en toulloù-bac'h, alies e riskl ar marv,\n24 pemp gwech em eus bet digant ar Yuzevien daou-ugent taol nemet unan,\n25 teir gwech on bet pilet gant gwalinier, ur wech on bet meinataet, teir gwech em eus graet peñse, tremenet em eus un nozvezh hag un devezh en donder,\n26 alies on bet e beaj, e riskl war ar stêrioù, e riskl a-berzh al laeron, e riskl a-berzh va c'henvroiz, e riskl a-berzh ar broadoù, e riskl er c'hêrioù, e riskl er gouelec'hioù, e riskl war vor, e riskl e-touez ar fals-breudeur,\n27 er poanioù, el labourioù, er beilhadennoù alies, en naon, er sec'hed, alies er yunoù, er yenijenn, en noazhder.\n28 Hep komz eus traoù an diavaez, bemdez ez on arsailhet gant prederioù an holl Ilizoù.\n29 Piv a zo gwan, ha ne vefen gwan ivez? Piv a zeu da gouezhañ, ha ne vefen ivez devet?\n30 Mard eo ret en em reiñ gloar, e tennin gloar a-ziwar va gwander.\n31 An Doue ha Tad eus hon Aotrou Jezuz-Krist, benniget ra vo da virviken, a oar ne lavaran ket a c'hevier.\n32 E Damask, gouarnour ar roue Aretaz en doa lakaet da ziwall kêr an Damaskenianed evit kregiñ ennon,\n33 met diskennet e oan en ur baner dre ur prenestr, a-hed ar voger, hag em eus tec'het diouzh e zaouarn.\n1 A dra-sur ne zere ket ouzhin en em reiñ gloar, dre ma teuin da gomz eus gweledigezhioù ha diskuliadurioù a-berzh an Aotrou.\n2 Anavezout a ran un den e Krist a voe savet betek an trede neñv ouzhpenn pevarzek vloaz 'zo, pe e voe en e gorf, n'ouzon ket, pe e voe er-maez eus e gorf, n'ouzon ket, Doue a oar.\n3 Gouzout a ran penaos an den-se, pe e voe en e gorf pe e voe er-maez eus e gorf, n'ouzon ket, Doue a oar,\n4 a voe savet er baradoz, hag a glevas gerioù dilavarus ha ne c'hell ket un den o distagañ.\n5 Tennañ a rin gloar eus an den-se, met ne dennin ket gloar ac'hanon va-unan, nemet eus va gwander.\n6 Ma fellfe din en em reiñ gloar, ne vefen ket diskiant, ha ne lavarfen nemet ar wirionez, met en em virout a ran evit na veulo den ac'hanon en tu all d'ar pezh a wel ennon pe d'ar pezh a glev diganin.\n7 Ha gant aon n'en em c'hwezhfen re en abeg da vrasted dispar an diskuliadurioù-se, eo bet lakaet din em c'hig ur broud, un ael eus Satan da'm jodata, evit va herzel d'en em uhelaat.\n8 Teir gwech em eus pedet an Aotrou d'e bellaat diouzhin,\n9 met lavaret en deus din: Va gras a zo a-walc'h evidout, rak va galloud en em ziskouez er gwander. Tennañ a rin gloar eta kentoc'h eus va gwander, evit ma chomo galloud Krist ennon.\n10 Setu perak en em blijout a ran er gwander, en dismegañsoù, en ezhommoù, en heskinoù, en ankenioù, abalamour da Grist. Rak pa'z on gwan, neuze ez on kreñv.\nNec'het eo Paol\n11 Diskiant on bet oc'h en em reiñ gloar, met c'hwi eo hoc'h eus va rediet da vezañ. Rak ganeoc'h eo e tleen bezañ erbedet, dre ma n'on bet izeloc'h e tra ebet eget re wellañ an ebestel, petra bennak ma n'on netra.\n12 Ar prouennoù eus va abostolerezh a zo bet diskouezet en ho touez dre ur basianted leun, dre arouezioù, burzhudoù ha mirakloù.\n13 Rak e petra hoc'h eus bet nebeutoc'h eget an Ilizoù all, nemet n'on ket bet ur bec'h deoc'h? Pardonit din ar gwall-se.\n14 Setu, evit an trede gwech ez on prest da vont d'ho kavout, ha ne vin ket ur bec'h deoc'h, rak n'eo ket ho madoù a glaskan, c'hwi hoc'h-unan eo. Evit gwir, n'eo ket d'ar vugale dastum evit o zud, met d'an dud evit o bugale.\n15 Me avat a zispigno a galon-vat, hag en em zispignin va-unan evit hoc'h eneoù, zoken ma vin karet nebeutoc'h ganeoc'h, ouzh ho karout muioc'h.\n16 Mat! Ne vefen ket bet ur bec'h deoc'h, met o vezañ un den troidellus, em befe ho kemeret dre widre.\n17 Hag-eñ em eus tennet ur gounid bennak diganeoc'h dre unan bennak eus ar re am eus kaset deoc'h?\n18 Dibabet em eus Tit ha kaset em eus ur breur gantañ. Hag-eñ en deus tennet Tit ur gounid bennak diganeoc'h? Hag-eñ n'hon eus ket kerzhet, eñ ha me, en hevelep spered ha war an hevelep roudoù?\n19 Krediñ a rit e fell deomp adarre en em zidamall dirazoc'h? Komz a reomp dirak Doue e Krist, ha kement-se holl, re garet mat, evit ho kenteliañ.\n20 Rak aon am eus, pa'z in d'ho kavout, na gavin ket ac'hanoc'h evel ma fell din, ha ma kavot ac'hanon evel na fell ket deoc'h, ha na vo tabutoù, gwarizi, kasonioù, dirollerezh, droukkomzoù, falstamalloù, lorc'hentez, trubuilhoù,\n21 hag o vezañ distroet d'ho kavout, na rofe Doue din mezh en ho touez, ha na'm befe da ouelañ war meur a hini eus ar re o deus pec'het diagent ha n'o deus ket bet keuz eus an dic'hlanded, eus an hudurniezh, hag eus ar gasterezh o deus en em roet ennañ.\n1 Setu an trede gwech ma'z an d'ho kavout. War c'her daou pe dri dest e vo kadarnaet pep tra.\n2 Lavaret em eus dija hag henn lavarout a ran adarre, evel ma vijen en ho touez an eil gwech daoust din bezañ bremañ pell diouzhoc'h, e skrivan d'ar re o deus pec'het diagent ha d'an holl re all, penaos mar distroan n'espernin den,\n3 pa glaskit ur brouenn emañ Krist o komz drezon, eñ ha n'eo ket dinerzh en ho keñver met a zo galloudek ennoc'h.\n4 Rak petra bennak ma'z eo bet kroazstaget er gwander, koulskoude ez eo bev dre c'halloud Doue. Ni ivez a zo gwan ennañ, met bevañ a raimp gantañ dre c'halloud en ho touez.\n5 En em sellit hoc'h-unan da welout hag-eñ emaoc'h er feiz, en em amprouit hoc'h-unan. Daoust ha n'anavezit ket hoc'h-unan penaos emañ Jezuz-Krist ennoc'h? Nemet e vefec'h marteze dianzavet.\n6 Ha spi am eus ec'h anavezot penaos n'omp ket ni dianzavet.\n7 Met pediñ a ran Doue na rafec'h droug ebet, nann evit ma vefemp kavet mat, met evit ma reot ar pezh a zo dereat d'ober, ha pa zlefemp-ni bezañ evel dianzavet hon-unan.\n8 Rak n'hon eus galloud ebet a-enep ar wirionez, met evit ar wirionez hepken.\n9 Laouen omp pa vezomp gwan gant ma viot kreñv. Hag ar pezh a c'houlennomp, eo ma teuiot da vezañ peurvat.\n10 Setu perak e skrivan an traoù-se o vezañ pell diouzhoc'h, evit pa vin en ho touez, na'm bo ket da vezañ garv ganeoc'h, hervez ar galloud en deus an Aotrou roet din evit kenteliañ ha nann evit distrujañ.\n11 A-hend-all, breudeur, en em laouenait, bezit peurvat, en em frealzit, bezit eus un hevelep santad, bevit e peoc'h, hag an Doue a garantez hag a beoc'h a vo ganeoc'h.\n12 En em saludit an eil egile dre ur pok santel.\n13 An holl sent a salud ac'hanoc'h.\n14 Gras an Aotrou Jezuz-Krist, karantez Doue, ha kenunvaniezh ar Spered-Santel ra vo ganeoc'h holl! Amen.


Kevredigezh Kembre-Breizh: Hag ar voterien e Bro-Skos?\nHag ar voterien e Bro-Skos?\nHervez ar sontadegoù ez eo Labour ar strollad a raio ar muiañ a verzh e Bro-Skos en dilennadegoù lezennat da’r 6 a viz Mae. Ur c’hresk a 2% zo bet e niver an dud a lavar e roint o vot da Labour, hag evel-se o defe 36% eus ar mouezhioù.\nWar greñvaat eo aet an Demokrated-Franzkizour e Bro-Skos ivez, emichañs dre ma’z eo bet gwelet ken mat Nick Clegg, rener ar strollad-se er breutadegoù skinwel etre renerien an tri brasañ strollad breizhveuriat. An Demokrated-Frankizour a c’hallfe tapout un 20% eus ar mouezhioù.\nSNP, strollad ar vroadelourien, zo digresket dregantad ar re prest da voeuzhiañ evitañ dre 6% -c’hoazh, a c’haller krediñ, dre ma n’eus ket bet roet tro d’e rener da gemer perzh er breutadageoù skinwel. 26% a Skosiz a votfe evit an SNP.\nGant abeg eo fuloret ar vroadelourien ha prest int da sevel ur prosez a-benn goulenn ma vefe cheñchet reolennoù ar breutadegoù skinwel.\nWar a hañval, daoust d’ar c’hemmoù en dregantadoù, e chomfe tamm-pe-damm heñvel an disoc’hoù Bro-Skos a-fed niver an deputeed gant pep strollad: Labour 40, SNP 7, Demokrated-Frankizour 11, Mirourien 7.\n42% eus ar voterien koulskoude a lavar e c’hallfent cheñch o soñj a-raok ar 6 a viz Mae hag un 9% all n’o deus graet diviz ebet c’hoazh!\ntagioù Bro-Skos, politikerezh


Bodadeg evit an Aquarius e Lannuon – Dispak\nBodadeg evit an Aquarius e Lannuon\nPublished on 05/10/2018 24/08/2020 by Gael Roblin\nEn em gavet eo an Aquarius e porzh Marsilha d’ar Yaou 4 a viz Here. Ankeniet eo ar gevredigezh “SOS Méditerranée” a zo arc’hantaouet ganti ar vag rak fellout a ra d’ar Panama tennañ diganti ar gwir d’ober gant banniel bageal ar Stad. Ma vez graet kement-se ne c’hello ket “SOS Méditerranée” kenderc’hel gant he labour skoazell gant ar repuidi a glask treuziñ ar mor kreizdouarel.\nAbaoe 4 bloaz ez eo war-dro 15 000 a dud zo marvet beuzet er mor-se. E-korf daou vloaz hanter “SOS Méditerranée” a embann bezañ sikouret tost da 30 000 a dud, ur c’hard anezho a vije bet tud dindan 18 vloaz.\nRebechet e vez d’an Aquarius chom hep doujañ ouzh al lezennou etrebroadel a-benn saveteiñ ar repuidi.\nAodoù ar mor kreizdouarel zo marteze pell diouzhomp met Bretoned zo n’int ket diseblant ouzh tonkad kriz ar repuidi ha boaz eo Lannuoniz ha Tregeriz zo d’ober war o zro gant kevredigezhioù evel “Les gens heureux d’accueillir des réfugiés à Trégastel & Trébeurden” .\nEmgav zo roet da neb en deus c’hoant sikour an Aquarius d’ober e labour skoazell, d’ar Sadorn 6 a viz Here da 11e30 e plasenn ar marc’hallac’h e Lannuon. Pedet eo an dud da zont gant ur roched orañjez. Dont a ray ur saveter a youl vat bet war bourzh an Aquarius da desteniañ.\nD’ar memes devezh e vo aozet darvoudoù e kêrioù all evit souten an Aquarius, da skouer e Brest, Roazhon, Naoned, Sant-Nazer, Sant Brieg, Kemper, Montroulez, peurliesañ da 2eur30.\nDa c’hortoz kement-se pe da glask awen d’ober kement all e c’heller adsellet ouzh ar flashmob brav enrollet ha lusket gant un ton kanet e yezh ar vro e 2013 e Lannuon evit an dud dibaber.\nEtrebroadel, Kevredigezh / Sokialaquarius, Breizh, flashmob, gouennelouriezh, kengred, kenskoazell, Lannuon, marsilha, mor kreizdouarel, panama, repuad, repuidi, SOS méditerranée, trebeurden, tregastell, treger, tud dibaper\nPrevious Previous post: Adunaniñ Breizh : istor an disrann\nNext Next post: Ur film da sellet evit harpañ maer degemerus ar repuidi


sinema | Soubenn ar geek\nDielloù evit sinema\nPosted in Filmoù with tags Hollywood, itrikoù, labour, micher, politikerezh, sinema, Stadoù-Unanet, XXvet kantved on Here 23, 2016 by geekezig\nPosted in Levrioù bannoù-treset with tags bed ordinal, filmoù, Frañs, labour, sinema on Here 18, 2015 by geekezig\nExplicite a gont istor un treser a vez goulennet digantañ c’hoari en ur film revr. Ur perzh gwisket e vo ha divizout a ra mont da sikour e vignon sevener. E-pad un nebeut devezhioù e vo o tebriñ hag o lojañ gant ur skipailh aktourien. Un aergelc’h un tamm ispisial a zo neuze evit un den n’anavez ket ar metou : kaoz diwar-benn an doareoù disheñvel da filmañ (e Stadoù-Unanet, e Budapest…), kevezerezh etre aktourien hag aktourezed ha me oar me. Plijus ‘m eus kavet an tresadennoù, gant livioù dous. An istor n’eo ket displijus kennebeut, un toullad prantadoù fentus a zo met, ma, disoñjet ‘vo buan a-walc’h ‘m eus aon.\nIstor gant Olivier Milhaud, tresadennoù ha livioù gant Clément C. Fabre. Embannet gant Delcourt d’an 11 a viz C’hwevrer 2015.


Pajenn:Perrot - Bue ar Zent.djvu/695 - Wikimammenn\nPajenn:Perrot - Bue ar Zent.djvu/695\nEizvet devez a viz Here\nBerc’hed, eur brinsez eus ar Sued, a oa ganet er bla 1302. He zud a oa kristenien vat. He zad a yune, a yee da govez ha da gommunian bep gwener, evit goulenn ar c’hras da c’houzanv gant pasianted ar c’hroaziou a zigasje Doue d’ezan ac’han d’ar gwener war-lerc’h.\nKoll a reas abred he mamm, ha savet e oe gant unan eus he moerebezed, a oa ive eur wreg eus ar gwellan. Tri bla he devoa arôk ma c’hallas lavaret eur ger, mes dal ma c’hallas komz, e lakas he zeod da veuli Doue. Da dek vla, e klevas disklerian ar Basion, hag ar zarmon-ze a lakas an daerou da redek puilh eus he daoulagad. En noz war-lerc’h, e kredas d’ezi gwelet Hon Zalver Jezuz-Krist stag ouz ar groaz, gouliet ha leun a wad, hag e kave d’ezi klevet eur vouez o lavaret :\n— Sellet ouzin, ma merc’h.\n— Ha piou, a lavaras Berc’hed, eo ar re o deus grêt kemend-all d’ec’h ?\n— Ar re, eme ar memes mouez, a zispriz ac’hanon, ha ne reont van ebet, goude m’o c’haran evel ma ran.\nAdalek neuze, n’halle mui sonjal en Pasion Hon Zalver hep skuilh eur mor a zaerou. Da c’houezek vla, evit senti ouz he zad, e timezas da Vulfon, prins Nerisi, en devoa triouec’h vla. Doue a vinnigas o eured, o rei d’eze eiz krouadur, pevar mab ha peder merc’h.\nBeneat ha Hudma a varvas abred ; Charlez ha Birger a gemeras peurz en brezeliou ar Groaz hag a varvas en Douar-Santel.\nMac’harit ha Sesilia a zimezas ; Indelburj ha Katel a yeas da leanezed.\nGoude ginivelez an eiz krouadur-ze, an daou bried santel a reas le da dremen ar rest eus o bue evel breur ha c’hoar. Kreski rejont o aluzennou ; an holl dud ezommek a zirede d’o c’haout ; sevel a rejont eun hospital evit ar glanvourien. Mont a rejont o-daou da bardonan da Zant-Jakez-Kompostel, gant o bugale ; en dizro, Vulfon a gouezas gwall glanv en Arras, hag eskob ar gêr-ze hen nouas. Parean a reas, a drugare Doue, ha pa oe en em gavet er gêr, en em dennas en eur manati, gant asant e bried. Eno e varvas, arôk eur bla, evel eur zant.\nBerc’hed, deut da vezan intanvez, a rannas he danve etre\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/695&oldid=140993 »


Pajenn:Le Gonidec - Bibl Santel pe Levr ar Skritur Sakr, eil levr.djvu/110 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/110\nNé két gwîr, na dec’hann két étrézég ar C’haldéed. Hôgen Jérias na zélaouaz két Jérémias ; kregi a réaz enn-han̄, hag her c’hasaz dirâg ar brin̄sed.\n14. Ar brin̄sed péré hô dôa droug a-énep Jérémias, a lékéaz hé ganna, hag hé c’hâs er vâc’h a ioa é tî Jonatan ar skrivañer ; râg hén̄ eo a oa da vérer war ar vâc’h.\n15. Jérémias éta ô véza bét lékéat enn eur vac’h zoun ha téval, a choumaz énô meûr a zervez.\n16. Hôgen ar roué Sédésias a gasaz évid hé denna ac’hanô ; hag hén̄ a réaz goulénnou out-han̄ é-kûz enn hé dî hé-unan, hag a lavaraz d’ézhan̄ : Ha bez’ éz eûz gér a berz ann Aotrou ? Ha Jéremias a lavaraz : Béz’ éz eûz ; hag ével-henn é lavar : Etré daouarn roué Babilon é vézi rôet.\n17. Ha Jérémias a lavaraz d’ar roué Sédésias : Pé zroug em eûz mé gréat enn da énep, a-énep da zervichérien, pé a-énep da bobl, ma ounn bét lékéat er vâc’h ?\n18. Péléac’h éma hô proféded, péré a ziougané d’hé-hoc’h, ô lavarout : Na zeûiô két roué Babilon enn hoc’h énep, nag a-éneb ar vrô-man̄ ?\n19. Sélaou éta ac’hanoun bréma, mé az péd, Aotrou va roué : Ra vézô hétuz va féden dira-z-od, ha na laka két va c’hâs adarré da vac’h tî Jonatan ar skrivañer, gan̄d aoun na varvchenn énô.\n20. Ar roué Sédésias a c’hourc’hémennaz éta ma vijé lékéat Jérémias é porched ar vâc’h ; ha ma vijé rôet d’ézhan̄ bemdez eunn dorz vara, gan̄t boéd all, kén na vijé débret ann holl vara eûz a géar ; ha Jérémias a choumaz é porched ar vâc’h.\nJéremias a rô ali da Zédésias d’en em lakaad étré daouarn ar C’haldéed.\n1. Hôgen Safatias, mâb Matan, ha Gédésias, mâb Fassur, ha Juchal, mâb Sélémias, ha Fassur, mâb Melc’hias, hô dôa klévet ar gériou en dôa lavaret Jérémias d’ann holl bobl, ô lavarout :\n2. Ével-henn é lavar ann Aotrou : Piou-bennâg a choumô er géar-man̄ a varvô gan̄d ar c’hlézé, ha gan̄d ann naounégez, ha gan̄d ar vosen ; hôgen néb en em dennô étrézég ar C’haldéed, a vévô ; hag hé éné a vézô dieûb ha béô.\n3. Ével-henn é lavar ann Aotrou : Ar géar-man̄ a vézô rôet évit-gwîr étré daouarn armé roué Babilon ; hag hén̄ hé c’hémérô.\n4. Neûzé ar brin̄sed a lavaraz d’ar roué : Laka da laza ann dén-zé, nî az péd ; a-ratoz é teû da wana daouarn ann dûd a vrézel a zô choumet er géar-man̄, ha daouarn ann holl bobl, ô komza out-hô enn doaré-zé. Râg ann dén-zé na glask két eûr-vâd ar bobl-man̄, hôgen hé reûz.\n5. Hag ar roué Sédésias a lavaraz : Chétu éma-hén̄ étré hô taouarn ; râk né vé két reiz é tinac’hfé ar roué eunn dra-bennâg ouz-hoc’h.\n6. Hî éta a géméraz Jérémias, hag a daolaz anézhan̄ é bac’h zoun Melc’hias, mâb Amélec’h, a ioa é porched ar vâc’h ; hag hî a ziskennaz Jérémias gan̄t kerdin er vâc’h zoun, é péhini né d-a két a zour, hôgen fan̄k, ha Jérémias en em gavaz er fan̄k.\n7. Hôgen Abdémélec’h Étiopiad, spâz é tî ar roué, a glévaz pénaoz hô dôa lékéat Jérémias er vâc’h zoun : ar roué a oa neûzé war hé drôn é-tâl porz Ben̄jamin.\n8. Hag Abdémélec’h a zeûaz er-méaz eûz a dî ar roué ; hag a gomzaz out-han̄, ô lavarout :\n9. Aotrou, va roué, ann dûd-zé péré hô dôa gréat kémen̄d a zrouk da Jérémias ar profed hô deûz c’hoaz gréat gwasoc’h d’ézhan̄, ô teûrel anézhan̄ er vâc’h zoun, évit ma varvô énô gan̄d ann naoun ; râk n’eûz mui a vara é kéar.\n10. Neûzé ar roué a c’hourc’hémennaz da Abdémélec’h ann Étiopiad ô lavarout : Kémer ac’hann gan-éz trégon̄t dén, ha tenn Jérémias ar profed eûz ar vâc’h zoun, abarz ma varvô.\n11. Abdémélec’h éta ô véza kéméret ann dûd-zé gan̄t-han̄, a iéaz é tî ar\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/110&oldid=159952 »\nKemmoù diwezhañ degaset d'ar bajenn-mañ d'an 23 Ebr 2020, da 17:31.


Ar bier a zo un died alkoolek fardet diwar goadur un toullad sukroù dibar e-kreiz ul liñvenn dourek. Ar sukroù a zo produet diwar frikañ ha dourañ greun ed eginet, greun heiz peurvuiañ. Ar seurt yod deuet diwar ar fardañ-se a vez graet malt anezhañ. Ouzhpennet e vez bleunioù houpez peurvuiañ da reiñ ur blaz c'hwervik. Ar breserezh eo arz ar fardañ bier.\nUr werennad bier melen, ennañ liv melen ar bier hag an eonenn wenn war e c'horre.\nUr mekanik da ziskenn banneoù bier en un ostaleri e Brusel, Belgia.\nKavet e vez danvezioù hag aozerezhioù a bep seurt e lec'hioù ma vez gounezet edoù, ken a vez meur a liv ha meur a vlaz disheñvel war ar bïer.\n1 Bier en Henamzer\n2 Bier Breizh\nBier en HenamzerAozañ\nUnan eus an diedoù kozhañ eo ar bier, ha roud eus ar bier pa gaver e foñs jarloù eus ar 7vet milved kent Jezuz-Krist d'an nebeutañ ha kavet en Iran ha pa gaver testennoù istorel e Henegipt hag e Mezopotamia.\nEz-naturel e c'hell un nebeud sukroù mont da goiñ (ha da verviñ) diouzh ar goelloù o nijal en aer ha lod a gred eo bet kavet an doare evit produiñ ar bier e meur a vro er bed hep na vije bet liammoù etre an dud.\nE Mezopotamia eo bet kavet an dablezenn sumeriad a soñj da lod eo an hini goshañ (6vet milved kent Jezuz-Krist) er bed. Diskouez a ra tud oc'h evañ un died gant ur gorzennig raoskl diwar ul lestr boutin. Kaoz a zo eus bier e-barzh Meurzanevell Gilgamech. Anavezout a reer ivez ur varzhoneg e sumereg savet 3 900 bloaz 'zo en enor an doueez Ninkasi, maeronez ar breserezh, enni ar rekipe koshañ evit fardañ bier dre vara heiz. Un died eus ar re a vez evet ar muiañ ha pouezus-tre en armezh e oa ar bier evit sevenadurioù bras diazezet war gounezerezh an edoù evel hini Henegipt hag hini Mezopotamia.\nEvit anavezout anvioù kement seurt bier zo er vro, sellit ouzh Bier Breizh.\nSellit ouzh ar ger Bier er\nAdtapet diwar « https://br.wikipedia.org/w/index.php?title=Bier&oldid=1908238 »\nKemm diwezhañ d'an 3 Eos 2021 da 19:21\nKemmoù diwezhañ degaset d'ar bajenn-mañ d'an 3 Eos 2021, da 19:21.


Journal de Renaud Camus, lundi 10 août 2020\ncréée le mardi 11 août 2020, 12 h 20\nmodifiée le mercredi 10 février 2021, 23 h 40Plieux, lundi 10 août 2020. Le visiteur, un lecteur, qui s’était annoncé pour cette après-midi, avec son épouse, m’avait un peu ~~~~~~~~ ~~~~ ~~~ ~~~~~~~~ ~~~~~~~~~ ~~~ discuter — ~~~~~~~~~ ~~’~~~~ ~~~~~~~ ~~~~~~~~ ~~ discuter avec moi, je ~~~~~~ ~~~~~ ; ~~~ ~~’~~~~~~~~~ ~~~ ~~~ ~~~~~~ ~~~~ ~~~~ ~~~~~~~ ~~~ ~~~ ~~~~~~~~~~~, ~~~~~~~~ ~~~~~ ~~~ ~~~~~~~~~, ~~~ ~~~~~ ~~~ ~~~~~~~~~~~ ~~~~~~ ~~~~~~~, ~~~~~~~~~~~~~. ~~~~ ~~~~~~~~~~~ ~~~’~~~ peut me faire, ~~~ ~~~ ~~~~~~~~ ~~~~ ~~~~~~~~~ ~~~’~~~ ~~~~~~~~ ~~~~~~~ ~~~~, ~~~~~~~~ ~~~~~ ~~~~~ ~~~~~~~~ ~~~ ~~~~, ~~~~~ ~~~~~~~~, ~~~ ~~~~~~~~~~ ~~~ ~~~~~~~ ~~~~~~~~~~ : ~~~~~ ~~~ ~~’~~~~ ~~~~~~~~ ~~~~~~~ sur le moment : ~~~ ~~~ ~~~~~ ~~~~~~~~ ~~~~~~~~~ ~~~~~ ~~~~~~~~~ ~~~ ~~~~~ ~~~~~~~, ~~~~~ ~~~ ~~~~~~~~~. ~~~ ~~~~~ ~~~ ~~~~~~~~~~ ~~~ ~~~~~~~~ ~~~~~~ ~~~ ~~’~~~ ~~~~~~~ ~~~~~~~~~~~~~, ~~~~~~~~ ~~~~~~~~~~~~~~~ — d’où mes ~~~~~~~ ~~~~~~~~~~~ ~~~ ~~~~~~~~~, ~~~~~ doute.\nEn ~~~~~ ~~’~~~~~~~~ ~~’~~~~ ~~~~~~~~~ ~~~~~~ ~~~~~~~~ ~~~~ ~~~ ~~~ ~~~ ~~~~~~~~~~. ~~~ ~~~~~~~~~, ~~~ ~~~~~~~~~~~~~~, ~~’~~~~~~ ~~~’~~~~ ~~~~~~ ~~~~~~~~~, ~~~ ~~~~~-~~~~~ plutôt une seule ~~~~~~~~~~, ~~ ~~~~~~~~~. ~~’~~~~ ~~~ ~~’~~~~~~ ~~~~~~~~~ ~~~~~~~~~~ ~~~ ~~~~~~~~~ ~~’~~~ ~~~~~~~~~ ~~~~~~~ ~~~ ~~~ ~~~~~~~~~ ~~’~~~~~~~, ~~~~~ ~~~ ~~~ ~~~~~ ~~’~~~~~~~~~ ~~~~~ ~~~~~~~, ~~~ ~~~~~~ ~~~~~~~~~ le vrai drame ~~’~~~~ ~~~ ~~~~~~ ~~~~~~~~~~~~~, ~~~~ ~~~ ~~~~~~. ~~~ ~~~~~~~~~, ~~~~~~~~ ~~~~~~ ~~~~~~, ~~’~~~~ ~~’~~~~~~~~~~~~~ ~~~ ~~~ ~~~~~~~~~~~~~, ~~~ ~~~~ ~~~ ~~~ ~~~~~~~~~~~~~, ~~~ ~~~~~~~~~~~~~~~~ ~~~ ~~~~~~, ~~’~~~~~~~~~~~~~~~~~ de l’homme : et ~~~ ~~~~~ ~~’~~~~~~, ~~~~~ ~~~ ~~~~ ~~~ ~~~~~~~, ~~~~ ~~~~~ ~~ ~~~~~ ~~~~~~ ~~~~~~~ ~~~~ ~~’~~~~~~~~~. ~~~ ~~~~~~ ~~~ ~~~ ~~~~~~~ ~~~ ~~~~~~~ (~~~ ~~~~~~~~~, ~~~~ ~~~~~~ très aimable et ~~~~~, ~~’~~ ~~~~~ ~~~~ ~~’~~~~~~ ~~~~~~~, ~~~~~~~~~~~~~~). ~~’~~~~ ~~~~~~~ ~~~~ ~~~~~~~~~~~~ ~~~~~~~~~~~~ ~~~ ~~~~~~ ~~~’~~~ ~~~~~ ~~~~~~~, ~~~~ ~~~~~~~ ~~’~~~~~~ ~~~ ~~~ ~~~~~~~~~~~ ~~~ ~~~~~~~, ~~~~ ~~~ sont que des ~~~~~~~~~~~~~~, ~~~~~~~~~ ~~ ~~~~ ~~~~~~~ ~~~~~~~~~~~. ~~~~ ~~~~~~~ ~~~~~~~~ ~~~~~~~ ~~~~~~~~ ~~~~ ~~~~~ smartphone.\nPlût ~~~ ~~~~~ ~~~~ ~~~~~~~ ~~~~~~~~ ~~~~ ~~~~~~~~~~~~ ! ~~~ ~~’~~~~~~ ~~~ ~~~~ ~~~ ~~~~~~~ bien tranquille, et ~~~~~~~~~ ~~~ ~~~~~~~~~~ ~~ ~~~ ~~~~~~ ~~~~~~, ~~’~~~~ ~~~~~~~~ ~~~ ~~’~~~~ ~~~~~~. ~~~ ~~~~ ~~~~~~~~~~~~~ ~~~~~ ~~~~~~~~~~~~~~, ~~’~~~~~~~~~, ~~~~ ~~~ ~~~~~ ~~~ ~~~~~~~~ ~~~~~~~~~~~~ ~~~ ~~~~~ ~~~~~~~~~~~ pas qu’il soit ~~~~~~~~~, ~~~ ~~~~ ~~~~~ ~~~~~~~~~~ ~~~~~~~~~~ ~~~ ~~~ ~~~~~~~~~~ ~~~~ ~~~~~~~~~~ ~~~ ~~~~~~~, ~~’~~~~ ~~~ ~~~~~~~~~~~ ~~~ ~~~~~~~, ~~’~~~~ ~~’~~~~~~~~~~~~~, ~~’~~~~ ~~’~~~~~~~~~~~~~~~, ~~’~~~~ ~~~ ~~~~~~~~~ ~~~~ ~~~~~~~~~~~~~ ; le reste, la ~~~~~~~~~~~, ~~~ ~~~~~~~~~~~~~ ~~~~ ~~~~~~~~~~~ ~~~~~~~~~, ~~~ ~~~~~~~~~~~~~~ ~~~ ~~~~~~~~~ ~~~~~ ~~’~~~~~~~~ ~~~~~ ~~~~~, ~~~~~ ~~~ ~~~~~ ~~~~~ ~~~ ~~~~~ ~~~~~ ~~ ~~~ ~~~~~~~~~~~, ~~~~~ ~~~~~ ~~~ là : elle ~~~ ~~~~~~~~~~ ~~~~ ~~~ ~~~~~~~~ ~~ ~~~~~ ~~~~~~~~~~ ~~~~~ ~~~ ~~~~, ~~~~ ~~~ ~~~~~ ~~ ~~~~~ ~~~~~ ~~~ ~~~~~ ~~~ ~~~ ~~~’~~~~~ ~~~~~~~, ~~~ ~~~~~~~~~~. ~~~~~ ~~~~ critiques de l’effondrement ~~~~~~~~~, ~~~ ~~~ ~~~~~~~~~~~~~~~~~~ ~~~ ~~~~~~, ~~~ ~~’~~~~~~~~~~~~~ ~~~ ~~’~~~~~~~~~, ~~~ ~~~ ~~~~~~~~~ ~~~ ~~~~~~~, ~~~~~ ~~~ ~~~~~ ~~~~~ ~~~ ~~’~~~~~~~~ : ~~~~~ ~~~~~ ~~~~~ ~~~’~~~ ~~~ sera jugé démocratiquement ~~~~ ~~~~ ~~~~~~~~, ~~~~ ~~~ ~~~~~ ~~~~ ~~~ ~~~~~~~~ ~~~~~~~~, ~~~~~ ~~~~~~~~ — ~~~~~ ~~~~ ~~~~ ~~~ ~~~~~~ ~~~~~ ~~~~~ ~~’~~~~~. ~~’~~~~ ~~~~ ~~~ ~~~~~~~~~ ~~~ ~~~ race, qu’il lui ~~~~~ ~~~ ~~~~~~~~ ~~~~~~~~~~~ : ~~~ ~~~~~ ~~~~~ ~~~~ ~~~~~~~ ~~~ ~~~~ ~~~~~~~~~ ~~~~ ~~~~ ~~~~~~ ~~~~~~~~~~~~~~. ~~~, ~~~~, ~~~~ ~~~~~~ ~~~~~~, ~~~~~~~-~~-~~~, ~~~~~~~~~~~~~…\nvoir l’entrée du lundi 10 août 2020 et son image dans Le Jour ni l’Heure


Skritur lontarek - Wikipedia\nTestenn e bougieg, skrivet er skritur lontarek\nUn abugida eo ar skritur lontarek (lontara) diorroet war diazez ar skritur brahmek. Eus ar ger lontar - gwezenn-palmez e malayeg - e teu e anv. Delioù ar wezenn-se a raed ganto e gevred Azia da skrivañ an dornskridoù.\nImplijet e veze evel skritur hengounel ar bougieg komzet en Indonezia. Eus an tu-kleiz d'an tu-dehou e vez skrivet. Evel en holl lizherennegoù krouet diwar ar skritur brahmek eo kevreet pep lizherenn ouzh un "a". D'e gemm en ur vokalenn arall e stager arouezioù-diforc'h dindan pe a-us al lizherenn.\nEvit an euredoù hepken e vez implijet e Bougieg met boutin eo c'hoazh e Makasareg hag en e vroud ar gouarnamant ar lizherenneg latin.\nAdtapet diwar « https://br.wikipedia.org/w/index.php?title=Skritur_lontarek&oldid=1705541 »\nKemmoù diwezhañ degaset d'ar bajenn-mañ d'an 8 Mez 2016, da 10:29.


Ober a ra war-dro brezel Pisa. Kaset da-gaout Masimilian.\n1527 Roma en arigrap gant lu an impalaer aostrian Karl V an Impalaeriezh Santel\nE Firenze, pa voe diskleriet ar republik, e teuas Machiavelli da vezañ sekretour ar gouarnamant republikan e 1498. Anvet e veze kannadourien da gas kefridioù diplomatek da benn, hag eñ a voe unan anezho. Evel-se eo e kejas gant Cesare Borgia ha Leonardo da Vinci, hag ivez ar roue gall Loeiz XII hag an impalaer Masimilian Iañ an Impalaeriezh Santel.\nMet e 1512 e kouezhas ar republik hag e tistroas ar familh Medici d'ar galloud, ma voe dic'hopret Macchiaveli, tamallet dezhañ bezañ kemeret perzh en un irienn ha toull-bac'het e voe un nebeud mizioù.\nAdtapet diwar « https://br.wikipedia.org/w/index.php?title=Niccolò_Machiavelli&oldid=1985238 »\nKemmoù diwezhañ degaset d'ar bajenn-mañ d'an 7 Ebr 2022, da 18:05.


Pajenn:Instructioneu santel ar er gurionnéeu principal ag er religion, 1790.djvu/47 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/47\nun otorité spirituel ar beb-Éscob hac ar beb-Fidel. Rac-ce hun Tad santel er Pab, Viquel Jesus-Chrouist, e zou Bugul er Vugulion ha Bugul en devèd. Peb-Éscob guet é zevèd e form ul lod ag en Ilis general ; hac en ol Fidelèt guet ou Bugulion, e zou aliét guet hun Tad santel er Pab dré er memb creden, dré er memb espérance, dré er memb Doctrin, dré er memb Sacremanteu ; ha ne rant ol meid ur memb corv.\nEn Ilis-zou Santel : rac n’en dès meid én assamblé-ze é rantér de Zoué en inour e zou deliét tehou ; rac Jesus-Chrouist er pèn a nehi, e zou santel hac er vamèn ag en ol santeleah ; rac ne grèd na ne ansaign meid en Doctrin santel hi dès désquét guet hé Mæstr divin : rac ul lod-vad a hé mambreu e zou santel, hac ér mæz a nehi n’en dès quet a santeleah nac a salvedigüeah : rac conduiét-è perpet dré er Speret-Santel, péhani e ra dehi n’eèll quet hum drompein nac aprouvein er gorruption. Remerquet erhad é hès én Ilis deu-rum tud ; devèd ha Bugulion : d’er Vugulion-è ansaignein ; ha d’en devèd-è cheleuèt hac aboeissein. D’er Vugulion en en dès Jesus Chrouist larét : Quêret, ansaignet quement Nation-zou, ha badèet ind é Hanhue en Tad, hac er Mab hac er Speret~Santel : é-hon gueneoh bamdé beèd en achemand ag er béd : ha d’en devèd en en dès larét : En n’emb ne cheleuou quet en Ilis, e zeli bout trætét èl ur Payan hac ur péhour publiq. Mæs remerquet\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/47&oldid=129037 »


69vet SKOL HAÑV AOZET GANT KEAV\nE-pad an hañv e kinnigo KEAV div sizhunvezh staj, eus an 10 betek ar 16 a viz Gouere, hag eus ar 17 betek an 23 a viz Gouere e Lise ar Stêr Aon, (Lise al Labour-Douar ha Liorzhouriezh), e Kastellin. Distag eo an div sizhun an eil diouzh eben ; bez e c'hell ar stajidi dibab bezañ en unan anezho neme ...\nAr gredenn start hon eus-ni, kerent, hag a labour evit ar brezhoneg er skolioù publik, ne yelo ket war c’horrekaat al lusk zo e Breizh 5 evit adpiaouañ yezh hor bro. Goude hor bodadeg-veur e Naoned, pred kreñv buhez ur gevredigezh ez eo deuet poent emsevel. Kreñv ha gwir eo an diaweladoù diorren ar ...


Levr Quenta - Chap. XXVI. - Wikimammenn\nLevr Quenta - Chap. XXVI.\nVictor Guilmer, 1836 (p. 98-105)\n◄ Eus ar bisitou hac ar bourmenadennou. Eus ar c'honversationou. Eus ar guir vignoniach. ►\nEus ar c’honversationou.\nEn em gass a ran a speret da dy Santes Elisabeth, en amser ma reas ar Verc’hes he bizit dezi.\nPebes qentelliou evidon eno, a vodesti, a humilite, a brudanç, a garantes evit an nessa.\nElisabeth a anaves Mari evit mam Doue ; he c’harga a ra a veuleudiou, a venedictionou ; meuli a ra he grandeuriou ; he c’homplimanti a ra var he phrivilachou.\nMari, pell dioc’h en em lezel da veza drellet eus a henor he dignite, a zistro varzu Doue an ezanç a roer dezi, hac a guemer ac’hano occcasion da veuli an Autrou-Doue. Ne zianaves qet ar pez en deus an Oll-c’halloudec great a vras enni ; mæs eus a guement-se e rent dezan ar c’hloar ; ha petra benac ma zeo mam da Zoue, ne ancounac’ha qet e zeo he servicheres.\nHumilite eus ar Verc’hes, pehini a so guir ha veritabl ha n’e deus netra eus ar vodesti faus-se a gals tud pere, dindan ar vantel pe an apparanç eus ar vertus, a guz, re alies, un ourgouill secret.\nPet den, en effet, ne refuzont meuleudiou nemet en intention da veza muyoc’h meulet, hac a laca ar vodesti da guzet ho vanite, evel eul liver pehini, gant liou caër, a c’holo coat brein.\nAr seurt tud-se a so leun anezo o-unan ha goullo a Zoue.\nEus a Zoue, eus e c’hrandeuriou, eus e drugarezou en em antreten Mari hac Elisabeth.\nLeun ma zint eus e garantes, e laqeont ho deliçou da gonta ar burzudou eus e furnes, eus e buissanç hac eus e vadeles.\nРа ves donæzonou Doue an objet uniq eus hor joa, Doue a ves ive an objet uniq eus hon anoudegues vad hac eus hor meuleudiou.\nAr guinou a barlant dioc’h abondanç ar galon.\nN’en em occupit, en ho con versationou, nemet eus ar bed, eus e gustumou, eus e bompou ; ar pes a zisques re ne garit nemet ar bed, hac e zeo ho calon gounezet dre e chalmou faus.\nEus ar bed e zint, a lavar an disqib muya-caret a Jesus ; chetu eno perac e parlantont eus ar bed ha ma chelaou ar bed anezo. Ma viget eus a Zoue, e parlantchet a Zoue, pe da viana ne lavarget netra na vige herves Doue.\nHo pet sonch e rentot, e barnedigues Doue, cont eus a eur guer inutil. Pebes sujet a spont evidoc’h !\nOh ! en so nebeut a gonversationo, memes e toues an dud a ra profession da veza devot, e pere ne gresqfet qet ar gont a rencot da renta da Zoue !\nEus a betra e parlanter communamant ? Eus a draou neant, eus ar brudou a ren e toues ar bobl, a ravoderes.\nChetu eno memes an antretienou a basse evit ar re dibec’ha. Seblantout a ra a hent-all ne alfet mui causeal nemet o parlant a zefautou an nessa. Languissa a ra ar gonversation ma na vesqer enni un taul teaud malicius bennac, un abec bennac er re-all.\nMalheur deoc’hui, pere a gus disbars ho muzellou ar poezon eus an aspic, pere ho pes atao un teaud lemmet evel flemm an aer, ha n’ho c’heus qen plijadur nemet ho tispen reputation ar re absant !\nMalheur c’hoas d’an nep en em blich oc’h о chelaou !\nAn nep a brest, gant plijadur, scouarn d’an droug-prezeg, en em rent participant er pec’het a zrouc-prezeg, evel an hini a ro scoas da eul laër da bignat en un ty, a so participant el laëronci.\nNa chelaouit jamæs gant plijadur conta defautou ho nessa, nemet goulen a raet avis diganeoc’h. Considerit evel eur c’has a goustianç о parlant a enep ho nessa, nemet ar garantes hac an interest evit an nessa eo er goulenfe diganeoc’h.\nO Doue ! nac a deaudajou malin a lausqer hed an deis e qever eur guemeneres, eur c’hemener, var eur poul-canna, en un ty-for, e stal eur c’hereour, en hostaleriou hac en oll gompagnunezou a dud fæneant, pere a las an amser, eb laza na mouga ar c’hoant divoder da zisolei plous e lagat ho nessa, eb remerqout pe o cuset ar muya possubl, an treust en ho lagat ho-c’hunan !\nUn taul-teaud malin a las da viana tri den, an hini er ro, an hini er c’hleo, hac an hini a so scoet dreizan.\nPiou a nompro ar pec’hejou a zrouc-preseg, ar pec’hejou comprenet en un droucpreseg ebqen ?\nPurvuya eo henvel oc’h un ten-canol pehini a lasfe un infinite a dud. Henvel eo oc’h un avel foll, eur goreventen, pehini a ravach tout en eur dremen.\nHo pet horrol oc’h pep antretien control d’an honestis. Laqit eves mad da vousc’hoarzin pa glefot comsou goloet pe disolo, comsou agreabl, farceres libertin, galvet gant ar bed farceres dibec’h, mæs pere ne dint nemet langach an drouc-speret eus an impurete.\nOh ! nac a dud a guës bemdes en ifern abalamour d’ar c’homsou lubric ! Nac a bec’hejou marvel a rer bemdes en antretienou a amourousdet, en nosveziou, e stalliou an artisanet, ha qasi e partout.\nO va Doue ! ma n’ho pige touet ne zistrujac’h mui ar bed dre an diluch, e cafchac’h brema qement a impurete var an douar evel a yoa en amser an den just Noë.\nMæs, fidel d’ho qer, contant eus an exemplou effroyabl oc’h eus roët eus hoc’h indignation souveren a enep al luxur, e c’hortozit gant patiantet an dud libertin pere a serr ho daoulagad oc’h ar viriones, hac evel tud dall ha bouzar, en em brecipit bemdes var-zu ar brazouerou eternel eus ho justiç rigolius.\nAh ! qentoc’h grit dezo anaout ho malheur ; grit dezo coves gant humilite ho libertinach ha chench evit mad. Grit dezo, eus a deaudou lubric, dont da veza teaudou pur, difennourien hardis ha fidel eus ar vertus santel a burete. Grit dezo ruzia a bep apparanç eus ar pec’het vil.\nA c’hui, o ene fidel ! pehini n’oc’h-eus qet ar malheur da veza libertin, laqit ho cloar da basseal evit un den dirac pehini ne gretfet qet attaqi nac offansi ar vertus santel. Difennit bepret caus Jesus-Christ, caus ar religion divin pehini en deus revelet d’an dud, hac a enep pehini en em revolt an dud impi.\nNac a abec a gav tud pere en em c’halv christenien, er sermoniou, er gonferanç, er c’hatekismou ! Seblantout a reont caout eur certen clenvet pehini a ra d’ho daoulagad trelli ha guëlet partout abec.\nAttaqi a reont, evel leonet e furol, ar guirioneziou divin pere a gondaon ho phec’hejou mignon.\nHenvel int oc’h tud clan pere en em revolt a enep ar medicin pehini a fell dezan o pharea. Attaqi a reont ministret an Autrou-Doue, abalamour ne maint qet a-unan gantho evit ho lezel cousqet var о hahitujou fall.\nEffort inutil eus an dud eb religion, eb vertus ! Abaoue oc’h-pen pemp mil bloas, ar religion a sao evel eur roc’h eternel dreist ar mor eus ar blasphemou.\nAn tauliou mor e furol a ell ervad en em brecipita outhi, mæs ne allont qet he philat. Ar fermder eus ar roc’h-se, immortel evel e fondateur, a chom bepret eb flaich, hac an yonen pehini a sorti eus a c’hinou an dud fall en arrach, e guennao, mæs coueza a ra souden hac int obliget d’he læzel en he flom.\nEne fidel, bezit guirion en ho contcbou, modest ha rezervet pa gomsot, atao agreabl oc’h an oll.\nHo pet memes eur joa santel, un ær laouen. Ar religion a ro deoc’h an avis-se, avechou memes er c’hommand deoc’h. Mar carit en em antreteni oc’h-unan gant Doue en ho ty, ho pezo nebeutoc’h a zanger oc’h apparissa e toues an dud, pa vezo red deo’c’h.\nArauc mont en eur gompagnunes, pedit an Autrou-Doüe da lacât evel eur c’hadran var ho muzellou, evit na leverrot netra a fall.\nEpad ma comsot oc’h ar re-all, songit eo presant an Antrou-Doue hac ho chelaou.\nParlantit ountan avechou interieuramant ; lavarit dezan en ho calon : Va Doue, grit din observi ho lezen.\nGoude ar gonversation, pe e fin an deves, examinit e petra ho pe faziet gant ho teaud ; goulennit ountan pardon, mar c’hanavezit e veac’h coupabl.\nTrugarecaït anezan ma n’en doc’h qet.\nDre eno e c’hacqisitot ar brud’anç, ar furnes-se en ho comsou, pehini a so consideret gant an tadou eus ar vues spirituel evel eur merq bras a berfection.\nGuerc’hes pehini ho poue bepret conversationou qen edifiant, obtenit, obtenit deomp oll ar c’hraç d’ho c’himita var ar poent-ma.\n↑ Mat. 12.\n↑ Joan. 45.\n↑ Joan. 6.\n↑ Ps. 141.\nAdtapet diwar « https://br.wikisource.org/w/index.php?title=Levr_Quenta_-_Chap._XXVI.&oldid=113123 »\nKemmoù diwezhañ degaset d'ar bajenn-mañ d'an 28 Kzu 2017, da 20:00.


Jean Cardonnel - Wikipedia\nJean Cardonnel oa un dominikan, stourmer gwelet eus an tu kleiz pellañ, unan eus ar re a vrude teologiezh an dieubidigezhe Frañs.\nGanet eo bet e 1921 e Figeac e departamant al Lot. Aet eo da Anaon d'ar 4 a viz Gouere 2009 e Castelnau-le-Lez e departamant an Hérault.\nKelenner oa e dad, muzisianez e vamm. Mont a reas e urzh ar Brezegerien e 1940. Beleget e voe e 1947. Dilennet e voe priol kouent Marselha e 1951. Reiñ a reas e zilez e 1954 evit enebiñ ouzh emzalc'h an Iliz e-keñver ar veleien micherourien. E 1958 e oa kelenner teologiezh e Rio de Janeiro. Emskiantek e teuas da vezañ eus kudennoù an Trede-Bed eno. Goulenn a reas eskibien Brazil e kuitafe ar vro.\nE 1968 e prezegas a-zivout "Aviel ha Dispac'h" e sal ar Mutualité e Pariz. Komzet a raed eus "an afer Cardonnel". Berzet e voe outañ prezeg ha skrivañ en diavaez eus kelaouennoù teologiezh arbennik. Ne selaouas ket ouzh ar berz. Kemer a reas perzh er vodadeg aozet gant an FLB II (kevredigezh bet diskleriet hervez lezenn d'ar 14 a viz Genver 1969) e sal ar Mutualité d'ar 5 a viz Du 1969. Seizh den all a brezegas an deiz-se, Peter Tremayne en o zouez (Al Liamm niverenn 390 p60).\nKenlabourat a reas gant ar gelaouenn fransiskan Frères du Monde.\nE 2002, o tistreiñ eus ur veaj e Enez ar Reunion e kavas e oa bet skarzhet e draoù diouzh e gell e kouent Montpellier. Sevel a reas klemm enep ar priol. Gounit a reas e 2007. Ar wech kentañ oa e vefe gwelet gant ul lez-varn kell un den a relijion evel ul lojeiz prevez.\nAet oa da lojañ e ti mignoned ha goude en un ti diskuizh.\nJudas l'innocent, Indigène éditions, 2001\nLe nègre de Dieu, Éditions Domens, 2000\nLe Négrier de l'humanité, Éditions Domens, 1998\nLa passion de l'humanité : Noces d'or avec la parole, Éditions Domens, 1997, 276 pajenn\nJ'accuse l'Église, Calmann-Lévy, 1996, 148 pajenn.\nEsclavage ou humanité, Éditions Les deux mondes, Enez ar Reunion, 1994\nFidèle rebelle, Albin Michel, 1994, 253 pajenn.\nCésar et Jésus-Christ, Albin Michel, 1976, 256 pajenn.\nJ'ai épousé la parole, Gallimard, 1972\nNon à l'intolérable, Éditions de l'Épi, 1969\nDieu est mort en Jésus Christ, Éditions Ducros, 1968.\nDieu prend parti, Éditions de l'Épi, 1967\nJ'irai vers mon père, Éditions de l'Épi, 1966\nCe Dieu dont nous vivons, Éditions de l'Épi, 1963\nDieu est pauvre, Éditions de l'Épi, 1962\nDu Bon Dieu au Dieu vivant, Éditions de l'Épi, 1960\nAdtapet diwar « https://br.wikipedia.org/w/index.php?title=Jean_Cardonnel&oldid=1623839 »


Cheñchet he deus kêr Sant-Nazer ! Pelec’h emañ ar c’hengred etre micherourien ar Chantieroù evel gwechall ?\nDisadorn dremenet, d’an 09 a viz here, e karter Penhoët, da lavaret eo karter ar micherourien, e kinnigas ur strollad kañfarded dramm d’ur paotr a oa o c’hortoz en arsav bus. Nac’hañ a reas ar paotr. Ha neuze e c’houlennas an hailhoned hag arc’hant a oa gantañ. « Ya » a respont ar paotr. Ha kroget fest ar vazh ! Laeret eo bet digantañ e hezoug, met buan-tre e voe serret ar strollad gant ur batrouilh boliserien.\nLaer an hezoug a zo anavezet… dindan 9 identitelezh disheñvel ! Taolioù fall en deus graet e Breizh, e Bro-C’hall met ivez e Bro-Spagn dija. Pa tremenas dirak ar barner d’an 12/10 e tleas bezañ harpet gant ur jubennour arabeg-galleg. Paotr dibaber e oa, hag eñ sañset kuitaat Bro-C’hall evit distreiñ d’e vro met emañ atav e Breizh. Perak ?\nDa c’hortoz ur respont eo bet kondaonet da c’hwec’h mizvezh toull-bac’h. Ha skarzhet e vo pa vo dibrizonet ? N’eo ket sur avat !


Kalod - Wikipedia\nEnez Kalod, gwelet eus Karanteg, gant an hent-karr goloet gant ar mor\nKalod zo un enezennig e Bae Montroulez, dirak Karanteg. Stag e vez ouzh an douar-bras pa vez tre ha mont a c'haller di war-bouez un hent-karr. Tri c'hilometr hed eo an enezenn ha n'a ket he ledander en tu-hont da dri c'hant metr bennak.\nN'eus ket kalz tud o vevañ a-hed ar bloaz e Kalod ken, met gwechall e oa staliet meur a familh eno, labourerien-douar, bezhinaerien ha pesketaerien anezho. D'ur mare zo e teuas bezhinaerien eus Plougerne d'ober o annez e Kalod. Lesanvet e oant ar Japoned (Japaniz) gant tud all ar vro.\nArvor bro Montroulez\nAloubet e vije bet Kalod gant Daned e dibenn ar Vvet kantved. Eno o dije kuzhet ar madoù tapet ganto pa oant o preizhañ ar vro tro-dro. Ur penn brezhon, Riwallon, a zivizas un deiz en em gannañ ouzh ar vorlaeron-se, ha dont a reas an trec'h gantañ, hervez a lenner e skridoù Albert Le Grand, goude ma vije bet o pediñ ar Werc'hez Vari. Da-heul e drec'h e lakaas sevel ur chapel, gouestlet d'an Itron Varia, e penn run uhelañ an enez. Daoust ma voe mastaret ar chapel da vare an Dispac'h gall, e voe adkempennet goude.\nE-pad ar XVIIvet kantved e oa bet tennet kalz greunvaen eus an enez. Meur a savadur e Montroulez, evel an ospital, Labouradeg ar Butun pe ar Pont bras, a voe savet gant mein tennet eus Kalod.\nWar an aod, en ul lec'h anvet Toull ar Sarpant e oa bet sant Karanteg, hervez ar richenn, o lazhañ un aerouant spontus, ha gwelet a c'haller roudoù e skilfoù war ar reier c'hoazh.\nChapel[kemmañ | kemmañ ar vammenn]\nChapel Itron Varia Galod\nUr skrid brezhonek zo ouzh moger ar chapel en diabarzh.\nHon tad santel ar Pab, GREGOR XVI, A-\naccord teïr Gueac'h er bloas induljansou plenier\nda Guement hini, quen Goaz quen Maouez a visito\nchappel Callot dediet dar Verc'hes VARI goude beza\nen em laquéat e stad vad dré eur Gonfession sincer, recevet\nar Gommunion a pedet er Chappel ervez intantion ar Pab\nan induljansou a zo en perpetuite ac a chonezer da 1°.; da\nlun ar pantécost; da 10. da lun an dreindet; da 3°. dar zul\ngoude anter eost, pe assomption ar Verc'hes. an induljansou a\ngommanç an devez aroc goude cresdeis, ac a bad bedec cuz\nheol, en devessiou anoncet ama. Roet e Rom an 12 a vis c'hoevreur\n1840. sinet Cardinal CASTRACANE, préfet approuvet a\nlaqueat en execution ar 1er a vaë 1841, gant an Aoutrou Joseph\nMarie GRAVERAN . Escop Quimper\nLec'hienn Ti an douristed e Karanteg\n↑ Mont da Galod, chom e Kalod a lavarer e brezhoneg ar vro. Ral eo klevet « Enez Kalod » a lenner el levr Bae Montroulez (Renabl anoiou lehiou Arvor Gorre Leon), gant M. Madeg ha P. Pondaven, p. 105.\nAdtapet diwar « https://br.wikipedia.org/w/index.php?title=Kalod&oldid=1954330 »\nKemmoù diwezhañ degaset d'ar bajenn-mañ d'an 15 C'hwe 2022, da 09:14.


Añjela Duval - Wikipedia\n(Adkaset eus Anjela Duval)\nd'an 3 a viz Ebrel 1905\nd'ar 7 a viz Du 1981\nAñjela Duval, Marie-Angèle Duval ent-ofisiel e galleg, «Dual» pe «Dualenn» an anv-familh-mañ e brezhoneg, a zo ur varzhez hag a skrive e brezhoneg, bet ganet d'an 3 a viz Ebrel 1905 er C'houerc'had, e-tal kichen Plouared (Aodoù-an-Arvor), hag aet da Anaon d'ar 7 a viz Du 1981, en Lannuon.\n2 Ar skrivagnerez\n3.3 Diwar he fenn\nAñjela Duval da bemzek vloaz\nAñjela Duval 'zo bet ganet e 1905, merc'h da Erwan Duval ha da vMari-Soaz an Olier. E-kreiz maezioù Bro-Dreger e oa he zud o terc'hel ur menaj bihan, e Traoñ-an-Dour, e parrez ar C'houerc'had. Eürus eo bloavezhioù kentañ ar plac'hig, daoust ma n'eus bugel all ebet nag en ti, nag er gêriadenn. Al loened hag ar plant eo he mignoned kentañ. Ar skol, "ur bed kriz", a laka un harz d'ar mare eürus-se. Er skol e chom betek he daouzek vloaz.\nDa bemzek vloaz, e 1920, e wisk Añjela ar c'hoef. Ur plac'h yaouank eo bremañ. Gant merc'hed en oad ganti e vez gwelet er pardonioù hag er frikoioù. Ur goantenn, pe ur bleumpenn an hini eo. Plijout a ra da baotred an terouer. Lizheroù a skrivont dezhi evit goulenn an "aotre da zaremprediñ" pennhêrez Traoñ-an-Dour. Ne blij hini ebet d'ar vamm. Tud Añjela o deus ezhomm eus o merc'h e-barzh er menaj. Aet int war an oad : an tad zo bet ganet e 1861 hag ar vamm e 1867. Labour a-walc'h zo : start eo ar bloavezhioù 30-36 evit ar gouerien rak ar prizioù zo aet d'an traoñ... Hag e 1939 e tarzh ar brezel. N'he devez ket Anjela kalz amzer da soñjal en dimeziñ. Labourat a ra kement hag ur mevel. Degas a ra yaouankiz e-barzh he zi ivez.\nE 1941 ez a an tad da Anaon. Ar vaouez yaouank a gemer penn ar menaj. Bez' e plij al labour-douar dezhi. Desket he deus ar vicher digant he zad. Heuliet he doa kentelioù labour-douar dre lizher ivez. Pounner eo ar samm avat. E 1951 e varv ar vamm. Pa zeu an noz e vez Añjela hec'h-unan ouzh taol. Ur vaouez 46 vloaz eo, merket he c'horf gant al labour. Pell emañ koantenn Traoñ-an-Dour.\nDedi war he maen bez e Plouared\nGoude ar brezel e cheñch al labour-douar. Adalek 1954 e vez prenet traktorioù ha goroerezed. E 1958 e kroger da adlodennañ an douaroù... Implijad "ar bank a gemer, tamm-ha-tamm, plas ar person". Mestrez Traoñ-an-Dour a gompren ne vo ket a blas eviti el labour-douar nevez. Lenn brezhoneg a rae-hi abaoe yaouank, met ne oa ket bet gouest da skrivañ anezhañ kent ar bloavezhioù 1960. D'ar mare-se, ma oa-hi o klask ur gelaouenn vrezhonek, e oa bet roet anv Ar Bed Keltiek dezhi.\nEmsaverez ha broadelourez e oa-hi, ar pezh a oa dibaot a-walc'h evit ur beizantez. Difenn a rae ivez an natur, hag ur gristenez gredus e oa ivez.\nDeuet e oa-hi da vezañ anavezet e-maez bed ar brezhoneg goude un abadenn-dele, Les Conteurs, e 1971.\nSkrivet he deus bet e-barzh Al Liamm, Barr-Heol, Ar Bed Keltiek hag Hor Yezh.\nHec'h Oberenn glok zo bet embannet er bloaz 2000. 1 000 skouerenn a oa bet tennet eus ar levr ; gwerzhet int bet buan. Un embannadur all a zo bet e 2005.\nKan an douar. Brest, Al Liamm, 1973\nTraoñ an Dour (embannet goude he marv), Al Liamm, 1982\nRouzig ar gwiñver, An Here 1989\nStourm a ran war bep tachenn, embannadurioù Mignoned Anjela, 1998\nTad-kozh Roperz-Huon (1822-1902), Hor Yezh, 1982 ha 1993.\nMe, Anjela (skridoù plaen), Mouladurioù Hor Yezh, 1986, 2011.\nOberenn glok, 2000, 2005.\nKaieroù dornskrivet, 1920-1968 da vezañ sellet war lec'hienn levraoueg niverel skol-veur Roazhon 2\nLenora Timm, A Modern Breton Political Poet, Anjela Duval A Biography and an Anthology, Studies in French Literature Number 5, Edwin Mellen Press, ISBN 0-88946-570-3, 1990.\nAu fil des saisons - Gant ar mareoù-bloaz, (e div yezh, galleg gant Per Jakez Helias), Coop Breizh, 1995\nQuatre Poires, (e div yezh, galleg gant Paol Keineg), embannadurioù Mignoned Anjela, 2005.\nMeur a wech eo bet kanet he barzhonegoù gant arzourien liesseurt. Gwelet : Kanaouennoù savet diwar barzhonegoù Anjela Duval.\nDiwar he fennAozañ\nAnjela Duval gant Roger Laouenan, Emb. Nature et Bretagne, 1982.\nLettres à Gérard le Gouic. Ha bevet Breizh!, Emgleo Breiz, 2013, ISBN 9782359740677\nKaieroù A. Duval niverelaet\nL'Ouest en mémoire (Ina) - Evit kejañ gant Añgela Duval\nLec'hienn Mignoned Anjela\nUr filmig diapoioù graet gant skolajidi Diwan \nUr filmig bet graet e 1963 e-lec'h ma weler Añjela Duval er gêr, diwar Gaouenn.net\nBarzhoneg "E-tal an tan"  \nAnne Auffret diwar-benn Añjela Duval \nRonan Koadig diwar-benn Añjela Duval \n"Lagad an Heol", barzhoneg lennet, \n↑ A. Duval, Tad-kozh Roperz-Huon, Hor Yezh, 1993, p.10 («Tad va zad (...) e oa Charlez Dualenn (Duval)»).\nAdtapet diwar « https://br.wikipedia.org/w/index.php?title=Añjela_Duval&oldid=1918189 »\nDernière modification le 11 Kzu 2021, à 18:17\nKemmoù diwezhañ degaset d'ar bajenn-mañ d'an 11 Kzu 2021, da 18:17.


Manuel Francisco dos Santos - Wikipedia\nManuel Francisco dos Santos pe Mané Garrincha (pell anavezetoc'h evel Garrincha), bet ganet d'an 28 a viz Here 1933 e Magé (Brazil) hag aet da Anaon d'an 20 a viz Genver 1983 e Rio de Janeiro (Brazil), a oa ur melldroader etrebroadel brazilian.\nGarrincha e 1962\nMeur a lesanv a voe roet dezhañ a-hed e vicher : A Alegria do Povo (Levenez ar Bobl), O Anjo das Pernas Tortas (An Ael e Zivhar Kamm), O Rei dos Reis (Roue ar Rouaned).\nKreizer pe araoger dehou e bost dezhañ war an dachenn, kemeret en devoa perzh e tri dalc'h, o c'hounit daou anezhe gant skipailh broadel Brazil (e 1958 hag e 1962) :\nKib vell-droad ar bed 1958 bet aozet e Sveden. Perzh e oa eus ar skipailh – Gilmar - Djalma Santos, Bellini, Nílton Santos, Zito - Orlando Peçanha, Garrincha - Didi, Vavá, Pelé, Mário Zagallo – a c'hounezas (5-2) ar gourfenn ouzh hini Sveden e Råsunda fotbollsstadion (Solna) d'an 29 a viz Mezheven 1958,\nKib vell-droad ar bed 1962 bet aozet e Chile : gant pevar fal ez eas da wellañ paler ar genstrivadeg-mañ (rampo gant Flórián Albert, Valentin Ivanov, Dražan Jerković, Leonel Sánchez ha Vavá). Perzh e oa eus ar skipailh – Gilmar - Djalma Santos, Mauro, Zózimo, Nílton Santos - Zito, Didi - Garrincha, Vavá, Amarildo, Zagallo – a c'hounezas (3-1) ar gourfenn ouzh hini Tchekoslovakia en Estadio Nacional de Chile (Santiago de Chile) d'ar 17 a viz Mezheven 1962,\nAdtapet diwar « https://br.wikipedia.org/w/index.php?title=Manuel_Francisco_dos_Santos&oldid=1892340 »\nDernière modification le 17 Gen 2021, à 02:47\nKemmoù diwezhañ degaset d'ar bajenn-mañ d'an 17 Gen 2021, da 02:47.